Moses B. Mwase alondeddwa ku bwa Puleziden...\nEKIBIINA ekifuga omuzannyo gw'okubaka mu ggwanga ekya Uganda Netball Federation(UNF) kifunye okwekanga oluvannyuma lwa Kenya okulangirira nga bw'etegenda kwetaba mu mpaka za East African Club Championship.\nUganda be bategesi b'empaka zino era nga zisuubirwa okubeera mu MTN Arena e Lugogo ku wiikendi eno,zaakwetabwamu ttiimu empanguzi ku lukalu lw'obuvanjuba bw'Afrika(Kenya, Tanzania, Zanzibar ne Uganda).\nOlw'ekirwadde kya Coronavirus, Kenya yavudde mu mpaka zino ekireeseewo obweralikirivu eri abategesi nti n'amawanga amalala gandyefuula ne gatajja ekiyinza okubayingiramu kuba babadde bamaze okusasula buli ekyetaagisa empaka zino okuzannyibwa.\nWilberforce Mutete ayogerera ekibiina ky'okubaka mu ggwanga agamba nti enteekateeka zonna zibadde ziwedde wabula bali mu kutya ssinga empaka zino tezibaawo okuva Kenya bw'evuddemu.\n"Bulijjo ensi emu bw'evaamu tekigaana ndala kuzannya, naye obweraliikirivu we buli, n'abalala bayinza obutajja, naye ttiimu zaffe zigenda mu maaso n'okutendekebwa," Mutete bwe yategeezezza.\nAgattako nti eggulo(Lwakubiri) yasobodde okwogerako ne ssaabawandiisi wa Zanzibar ku ssimu n'amugamba nti nabo tebamanyi oba banajja naye nga ttiimu zaabwe ziri mukutendekebwa .\n"Ttiimu zonna tuzisuubira okuba nga zituuse wano obutasussa Lwakutaano, bwe lunaazibira enkya(Lwakuna) tujja kuba tumanyi ekituufu.\nRugby Cranes eyagala kweddiza kya Afrika\nCranes eggulawo na Burundi mu za CECAFA


SHEIKH Nuhu Muzaata bamutaddeko akazito omusomesa gwe yakubye bw’agenze ku poliisi n’awaaba omusango era ayagala n’okumuliyirira obukadde bw’ensimbi 80 olw’obuvune bwe yamutuusizzaako.\nOmusomesa Ramathan Ssebalamu agamba nti yakoseddwa nnyo mu kifuba, omugongo olw’agakonde Muzaata ge yamuggunze era ayagala ku nsimbi zino Muzaata agatteko okugenda ku ssomero okumwetondera mu maaso g’abayizi we yamukubidde olw’okuswazibwa kwe yamutuusizzaako.\nSsebalamu alumiriza Muzaata nti yakozesa omuserikale wa poliisi amukuuma n’amusongamu emmundu olwo n’amulagira ku kifuba okussa omukono ku kiwandiiko nga yeeyama nti tagenda kuddamu kukuba ku muyizi yenna mu ssomero ng’aliko ky’asobezza.\nAbalwanirizi b’eddembe ly’obuntu nabo bayingidde mu nsonga eno nga baagala Muzaata aveeyo yeetondere omusomesa ono mu lujjudde olw’okutyoboola eddembe lye n’amukubira mu baana b’asomesa.\nLadislaus Rwakafuzi, munnamateeka amanyiddwa mu kulwanirira eddembe ly’obuntu yagambye nti, “Muzaata kye yakoze eky’okukuba omusomesa kyabadde kikyamu ng’omukulembeze.\nYagambye nti omusomesa eyakubiddwa mukulembeze wa bayizi mu kiti ekyo.\nRwakafuzi yakiraze nti nkola ya Muzaata okutyoboola abakulembeze bw’aba aliko by’atakkiriziganya nabyo noolwekyo ku luno ateekeddwa okukangavvulwa.\nRwakafuzi agamba nti, Muzaata kye yabadde alina okukola nga bakubye omwana we, yabadde alina okugenda ew’omukulu w’essomero n’aloopa era ne biggweera eyo.\nJames Tweheyo eyali akulira ekibiina ekigatta abasomesa ekya UNATU nga mu kiseera kino alina ekibiina ekiruubirira okusitula omutindo gw’ebyenjigiriza ekya ‘Mwalimu Initiative’ yavumiridde ekyakoleddwa Muzaata.\nYategeezezza nti ekituufu omusomesa yakoze ensobi okukuba abayizi, kyokka ate Muzaata kye yakoze kyayiseewo nnyo n’agamba nti; “Si kituufu nti omwana bwe batamukuba tayiga, era abasomesa balina okweggyamu enkola eno enkyamu. Sheikh Muzaata yeerabidde nti, ensobi ebbiri temuvaamu kituufu”.\nSupreme Mufti Sheikh Siliman Kasule Ndirangwa bwe yabuuziddwa kye bagenda okukolera Muzaata ng’abamutwala mu Busiraamu yagambye nti, yabadde ali mu kuziika, nga talina ky’ayinza kubyogerako.\nMUZAATA BAMUGAANYI OKUSAAZA JUMA\nAkulira olukiiko olufuzi olwa Bilal Islamic Centre, Haji Muhammed Kaweesa yaweerezza Muzaata ebbaluwa emugaana okusaaza Juma wiiki eno okutuusa ng’ensonga zino zimaze okugonjoolwa.\nAbakulira Bilal baategeezezza nti, beesanze nga tebasobola kukkiriza Muzaata kusaaza baana n’abantu abalala naddala abo abaalabye engeri gye yeeyisizzaamu ng’akuba omusomesa kye baavudde basooka okumuyimiriza ensonga ze zimale okwetegerezebwa.\nKyokka Muzaata yategeezezza Bukedde ku Mmande nti si kituufu nti yakubye omusomesa nga ye atunula butunuzi, ekituufu kiri nti baakubaganye kuba omusomesa yabadde muvubuka era ye Muzaata ye yasinze n’okukosebwa kuba yakubiddwa nnyo.\nYagambye nti abadde amaze ekiseera ng’alabula abasomesa ba Bilal Islamic e Bwaise bakomye okukuba abayizi kyokka nga tebawulira. Yaweze nti bwe bataasuule kibooko tebajja kufuna mirembe.\nPOLIISI EYISE MUZAATA\nRonald Wotwali, aduumira poliisi y’e Kawempe yagambye nti, baamaze dda okuyita Sheikh Muzaata akole sitatimenti ku musango gwe baamuloopye.\nAlina okukola sitatimenti ku byabaddewo n’oluvannyuma beebuuze ku muwaabi wa Gavumenti abawabule ku misango egiyinza okumuggulwako.


Abaawangula zzaabu Museveni abawadde obukadde 5 buli omu - Radio Simba, The Best Luganda Station in the World !\nAbaawangula zzaabu Museveni abawadde obukadde 5 buli omu\nPulezidenti Yoweri Kaguta Museveni agamba nti Gavumenti egenda kufuba okulaba nga esasula ensimbi ezibanjibwa bannabyamizannyo abawanguzi b’emidaali.\nBweyabadde ku kyemisana ne ttiimu eyeetaba mu mpaka z’emizannyo egy’enjawulo eza Common Wealth mu Gold Coast Australia eggulo mu maka g’obwa Pulezidenti e Ntebbe , Museveni yategeezezza nti abaawangula zzaabu agenda kubawa obukadde butaano buli omu, aba Ffeeza obukadde busatu ate Ekikomo akakadde kamu kamu.\nJoshua Kiprui Cheptegei yawangula emidaali gya zzaabu ebiri, Stella Chesang n’awangula ogwa zzaabu gumu songa Mercyline Chelangat yawangula kikomo (Bronze) ate n’omukubi w’ebikonde Juma Miiro n’awagula ekikomo .\nOw’emyaka 40 yeetuze lwa mabanja – Kamuli.\nYuganda yatwala ttiimu ya bannabyamizannyo 69 ab’etaba mu mizannyo omuli : Track and field events, Netball, Rugby, Table Tennis, Badminton, Squash, Swimming, Boxing, Weightlifting, Shooting ne Cycling.\nPrevious Palamenti yeetaaga obuwumbi 3 okusasula ababaka abapya (3.3bn)\nNext Akulira eby’okulonda e Rukungiri akyusiddwa\nPresident atongozza webalondolera Camera


Bukedde Online - Valentayini y'omwaka guno ngyesunga\nValentayini y'omwaka guno ngyesunga\nMpaane ntya omwami ?\nEMYAKA ena gye tumaze n’omwagalwa wange, tetukuzangako lunaku lw’Abaagalana nga tuli ffembi wabula Valentayini y’omwaka guno egenda kubeera ya byafaayo mu bulamu bwange.\nNze Salim Kasajja 26, mbeera Banda, ndi musuubuzi wa kaloti mu katale k’e Nakawa.\nNdi muvubuka atapapira bintu bya bawala okutuusa bwe nafuna munnange ono bwe twefuna kati myaka ena.\nOkusiimagana, twesanga ku mirimu gye yali azze we nkolera naye n’ankuba nange kwe kumugambako era n’akkiriza.\nOmukyala ono emirimu gye agikolera Oman ne kw’olo yali yaakadda era twabeera naye akaseera katono n’addayo ku mulimu gye. Mu kuddayo twateesa buli omu okwekuumira munne olwo ne tusigalira kwewuliza ku ssimu.\nNaye nga mu nnaku zonna olusinga okutuluma lwe lunaku lwa Valentayini obutatusanga ffenna. Naye bino byonna nabigumira nga nkimanyi nti luliba olwo ne tubeera ffembi.\nEkisooka, nali sikuzanga ku Valentayini ng’abaagalana abalala okutuusa omwaka guno munnange Valentayini lw’emusanze ng’ali eno ne manya nti bukyanga batulumya naffe kye kiseera tubasammulize twesasuze giri emyaka gye twasubwa.\nNe munnange olunaku alulindiridde n’okusinga nze kuba buli bwe lwatuukanga, ng’abula kukaaba olw’omukwano gwewala. Era nange nnina kye mutegekedde kye sisobola kwogera kati naye nga nkimanyi nti Valentayini ya 2018 egenda kuba ya byafaayo mu by’omukwano.


Bukedde Online - Gav't ewadde kkampuni z'amafuta ebiragiro\nOfiisi za NRM e Luweero ziggaddwa lwa bbanja...\nGAVUMENTI eragidde amakampuni g’abagwiira gonna agagenda okwenyigira mu by’okusima amafuta okutandika okutendeka Bannayuganda mu mulimu guno mu bbanga lya wiiki bbiri nabo basobole okwefunira ku mirimu mu by’okusima amafuta.\nUganda esuubira okutandika okusima amafuta gaayo mu 2021 kyokka waliwo okutya nti Bannayuganda bayinza obutaganyulwa nnyo olw’obutaba na bukugu mu by’amafuta.\nWano gavumenti wesinzidde okulagira amakkampuni agaawereddwa omulimu gw’okutandika okusima amafuta gatandike okutendeka Bannayuganda abagwiira baleme kubamalako mirimu.\nOmwaka 2020 we gunaatuukira amakampuni agali mu by’okusima, okulongoosa n’okutunda amafuta gagenda kukakibwa okuitandika okukozesa Bannayuganda.\nOmwogezi wa gavumenti Ofwono Opondo bino abitegeezezza bannamawulire mu Kampala ng’annyonnyola ku byavudde mu olukiiko lwa baminisita olwatudde e Ntebe nga lukubirizibwa Pulezidenti Museveni.\nOlukiiko lwayisizza enkola egenda okugoberera mu by’okusima amafuta ng’egenderera okulaba nga Bannayuganda tebalekebwa bbali mu nsonga zino.\nOfwono yategeezezza nti kizuuliddwa nti abaganyulwa mu mirimu egimu bagwiira. N’agamba nti amakkampuni g’abagwiira agamu gajja n’abakozi baago be bawa ensimbi z’emisaala n’ensako ennyingi kwe bagatta n’okuleeta ebikozesebwa okuva mu mawanga gaabwe.\nYagambye nti mu nkola eyayisiddwa gavumenti kino kigenda kukoma.\nYategeezezza nti omwaka 2020 we gunaatuukira ng’amakampuni agali mu by’okunoonyereza, okusima n’okulongoosa amafuta gagenda kukakibwa okutandika okukozesa Bannayuganda.\nUganda bw’eneeba etandise okulongoosa amafuta, esuubira okutandikira ku kufulumya amafuta ga galoni emitwalo esatu buli lunaku. Kyokka ng’ebipipa ebirala ebyemafuta agatali malongoose ebiwera emitwalo esatu buli lunaku bigenda kutundibwanga bweru.\nEddongoserezo ly’amafuta bwe linaggwa obulungi olwo Uganda tegenda kuddamu kutunda mafuta gatali malongoose gonna bweru, ejja kuba efulumya amafuta amalongoose ga bipipa emitwalo mukaaga.\nBannaddiini, Gav't n'abooludda oluvuganya beesozze olusirika\nGav't egenda kwewola obuwumbi 1,300 okuzimba ekisaawe ky'ennyonyi ekipya\nGavana Mutebile awadde essuubi ku byenfuna bya Uganda


Sayansi w'Ebyamalimiro(Agriculture Science) - Wikipedia\nSayansi w'Ebyamalimiro(Agriculture Science)\n"Sayansi ow’Ebyamalimiro" (Agric-science).\nSayansi w'ebyamalimiro oba agirisayansi (Agronomy) ye sayansi ne tekinologia ow’okukuza n’okukozesa ebimela ng’emmere y’abantu, amafuta, emmere y’ensolo ,okunokoolayo ebitono .\nSayansi w'ebyamalimiro agattika amasomo ga sayansi ag’enjawulo nga Essomabiramu(Biology), Essomabuziba(Chemistry), ebyenfuna, entababutonde(Ecology), essomansi(geography, n'essomabuzaale(genetics).\nBannabyamalimiro era banoonyereza ne ku buwangaaliro(environment) n’engeri "okwonoona obuwangaaliro" (environmental degradation) gye kukosaamu ebyobulimi n’obulunzi . Bakuguka mu masomo g'enkyusakyusa y'ebirime(crop rotation) , okufukirira ebirime, okumerusa ebimera.\nBannabyamailiro (Agronomists) era bekenneenya engeri ezitali za kyeyonoonere ez’okufuula ettaka ejjimu obulungi era erireeta amagoba. Wano basengeka ettaka ne baddamu ne balifulumya buto okulaba oba lirimu enkyusabuziba(substance/chemical) ezetaagisa okukuza ebimera ,gamba nga ebipooli(compounds) bya nayitilogyeni, fosifeeti ne potasiyaamu..\nSinga bakizuula nti ettaka lye banoonyelezzaako teririimu bulungi nckyusabuziba zino ,olwo kiba kyetaagisa okulitekamu ebijimusa ebitondekewo(artificial). Sayansi w'ebyamalimiro era alimu okunoonyereza entambula y’ebiriisa mu ttaka , obungi bw’ebiriisa bino obuyingizibwa emirandira , awamu n’enkula y’emilandira n’akakwate ke gilina ku ttaka.\nBannabyamalimiro era bakulaakulanya engeri z’okukuuma ettaka n’okukendeeza "ekikuluggusattaka"(soil erosion) okuyita mu mbuyaga oba amazzi. Wano omuntu ayinza okukozesa entuumo ez'amakata aga kalannami(contour ploughing) ,\nEbigoberero bya sayansi w’ebyamalimiro\n(a)\tOkuteekateeka enkozesa y’ettaka, abakozi, ebisigo (capital), ebintu ebikulu mu nsobozeso y’entondeka y’ebikole (factors of production).\n(b)\tOkulondobamu ebika by’ebirime (crop varieties) ebisobola okugumira embeera y’obudde mu kitundu (agro-climate), ettaka eriteekekwateekebwa okulimirwako, obujimu bw’ettaka eryo, ekiseera ky’omwaka (season) n’engeri eyetaagisa okulima ekirime.\n(c)\tEnteekateeka y’ekisambu (field management). Muno mulimu okutema amavuunike n’okukabala (tillage) okuteekateeka emikutu gy’amazzi mu nnimiro, okufukurira owamu n’okuziyizaamu ekikuluggusa ttaka (soil erosion) omuli okusimba mu nnyiriri ng’obusaamu (inter-cropping).\n(d)\tEnnima y’ebirime ey’enjawulo (multiple cropping) omuli okusimba ng’ogattika (mixed cropping) oba ng’obusaamu (inter-cropping)\n(e)\tOkukozesa ebiriikiriza ettaka mu kiseera ate mu ngeri ey’ekibalo n’okukula ennongoosereza mu bugimu bw’ettaka ng’okozesa nakavundira.\n(f)\tOkukozesa ensigo ez’omutindo.\n(g)\tEnkozesa y’amazi ey’ekibalo okusobola okukuuma obunnyogovu n’obubisi mu ttaka (soil moisture).\n(h)\tOkukugira omuddo mu nimiro awamu n’okukugira ebiwuka ebireeta endwadde mu nnimiro.\n(i)\tOkwegendereza obutayonono bikungulwa mu kukungula.\n(j)\tOkweyambisa tekinologiya eyeyambisibwa oluvannyuma lw’okukubngula (post harvest technologies).\n“Sayansi w’ebyamalimiro” (Agronomy) ye sayansi ne tekinologia ow’okukuza n’okukozesa ebimera ng’emmere y’abantu, amafuta, emmere y’ensolo, okunokoolayo emigaso emitono egy’ebimera. Sayansi w’ebyamalimiro agattika amasomo ga sayansi ag’enjawulo nga essomabilamu, essomabuzimbe, ebyenfuna, embeera y’ebiramu mu butonde (ecology), Sayansi z’enkulungo y’Ensi ne “essomabusirigiinya” (genetics).\nBannasayansi w’ebyamalimiro (agriscientists) era banoonyereza ne ku mbeera y’ensi n’engeri gyekosaamu ebyobulimi n’obulunzi ng’etaataganyiziddwa. Bakuguka mu masomo nga enkyusaganya y’ebirime (crop rotation), okufukirira ebirime, okumerusa ebimera, okunokoolayo agamu. “Bannasayansi w’ebyamalimiro” (Agronomists) benyigira mu bintu bingi omuli entondeka y’emmere (food production), entondeka y’emere erimu ebiriisa ebirungi, okuteekateeka ennima ekuuma obutonde bw’ensi, n’okutondeka amasoboza okuva mu bimera.\nBannagirisayansi batera okukuguga mu bintu nga :\n(i)\tEnkyusaganya y’ebirime (Crop rotation),\n(ii)\tEnfukirira y’ebirime n’enkulukusa y’amazzi (Irrigation and drainage),\n(iii)\tEnzaalisa y’ ebimera (Plant breeding),\n(iv)\tEndabika y’ebimera (Plant physiology),\n(v)\tOkwawula mu ttaka ebika eby’enjawulo (Soil classification)\n(vi)\tObujimu bw’ettaka (Soil fertility),\n(vii)\tEngeri ey’okukugiramu omuddo (Weed control)\n(viii)\tEbiwuka (Insects)\n(ix)\tEnkugira y’ebiwuka ebireeta obulwadde (Pest control).\nBannasayansi w’ebyamalimiro (Agronomists) era bekenneenya engeri ezitali za kyeyonoonere (sustainable ways) ez’okufuula ettaka ejjimu obulungi era erireeta amagoba. Wano basengeka ettaka ne baddamu ne balifulumya buto okulaba oba lirimu ebiriisa ebyetaagisa okukuza ebimera, gamba nga ebipooli (compunds) bya nayitologyenifosifeeti ne potasiyaamu.\nSinga bakizuula nti ettaka lye banoonyerezzaako teliriimu bulungi sebusitansi zino, olwo kiba kyetaagisa okulitekamu ebijimusa ebitondekewo (artificial). Sayansi we’byamalimiro (sayansi w’ettaka) era alimu okunoonyereza entambula y’ebiriisa mu ttaka, obungi bw’ebiriisa bino obuyingizibwa emirandira, awamu n’enkula y’emirandira n’akakwate ke girina ku ttaka. Bannagirisayansi era bakulaakulanya engeri z’okukuuma ettaka n’okukendeeza kikuluggusa ttaka (erosion) okuyita mu mbuyaga oba amazzi. Wano omuntu ayinza okukozesa okulima okw’ebikata ebya kalannami (countour ploughing).\nBino bigyidwa ku "https://lg.wikipedia.org/w/index.php?title=Sayansi_w%27Ebyamalimiro(Agriculture_Science)&oldid=22086"\nLuno olupapula lwasemba okukyusibwamu ku 12:03, 30 Gusooka 2017.


Palamenti ewadde abakozi essanyu ku ssente zaabwe eza NSSFPalamenti ewadde abakozi essanyu ku ssente zaabwe eza NSSF\nAWO KALE! Palamenti ewadde abakozi essanyu ku ssente zaabwe eza NSSF, Oulanyah akigadde mu sitayiro\nKyaddaki Palamenti eyisizza ebbago ly’enoongosereza ku kittavvu ky’abakozi ekya National Social Security Fund (NSSF) ku nzirukanya y’ensimbi ssaako n’abakozi engeri gye balina okufuna ensimbi zaabwe.\nMu bbago eriyisiddwa erya NSSF Amendment Act, 2021, buli mukozi waddembe okuggyayo ku ssente ze ebitundu 20 ku 100 singa atereka emyaka egisukka 10 ate ng’ali waggulu wa myaka 45.\nMu Palamenti ebadde ekubirizibwa sipiika Jacob Oulanyah, mu bbago bakaanyiza Minisitule y’ekikula ky’abantu, okuba kalabalaba w’ekittavvu ky’abakozi ate Minisitule y’ebyensimbi, okwasaganya eby’ensimbi n’okuzisiga.\nMungeri y’emu, Palamenti bakaanyiza nti buli mukozesa alina okusasulira abakozi ssente mu kittavvu ky’abakozi.\nAte abaliko obulemu nga basussa emyaka 40 nga baterese emyaka egisukka 10, bakkiriziddwa okufuna ku ssente zaabwe ebitundu 50 ku 100.\nWadde Palamenti y’e 10, yali yakola enoongosereza, ebbago ne liyisibwa, lyakomezebwawo mu Palamenti y’e 11, olw’omukulembeze w’eggwanga lino Yoweri Kaguta Museveni okugaana okulisaako omukono nga mulimu ebikyalumira.\nOluvanyuma lw’okuyisibwa, sipiika Oulanyah ayozayozezza Palamenti omulimu gwekoze n’okusiima abakozi, okuba abaguminkiriza ku bikwata ku ssente zaabwe.\nOmukozesa anaalemwa okusasula ensimbi z’omukozi eza NSSF waakusibwanga emyaka etaano, ate awe n’engassi ya bitundu 20 ku buli 100 ogw’omugatte gw’ensimbi zaabadde tasasula.\nOulanyah agamba nti kati ye ssaawa, okufuna wasizza olwa Palamenti, okufundikira omulimu gwaayo ku kittavvu ky’abakozi.\nAte Minisita w’ettaka Betty Amongi, agamba nti kati ye ssaawa, abakozi okweyambisa ensimbi zaabwe mu kwekulakulanya.\nMinisita Amongi, agamba nti mu kiseera kino nga Bbanka zongedde okuwanika amagoba ku ssente ezewolebwa, ssente zaabwe mu kittavvu ky’abakozi, zigenda kubayamba nnyo.\nAte ssentebe w’ekibiina ekigatta abakozi mu ggwanga ekya National Organization of Trade Union (NOTU), Usher Wilson Owere, agamba nti Palamenti okuyisa ebbago, buwanguzi obutukiddwako eri abakozi okulya ku ssente zaabwe.\nOwere ng’asangiddwa ku Palamenti wakati mu ssanyu oluvanyuma lw’okuyisa ebbago, agamba nti kati ye ssaawa, Pulezidenti Museveni okulisaako omukono.\nOluvanyuma lw’ebbago okuyisibwa, Pulezidenti Museveni asigazza ennaku 30 okulisaako omukono, okufuuka etteeka, abakozi okulya ku zaabwe.\nAbakozi okuvaayo okubanja ku ssente zaabwe, kyavudde ku mbeera embi wakati mu kulwanyisa Covid-19 nga bangi tebalina kyakulya wadde balina ssente zaabwe mu NSSF.\nEkittavvu ky’abakozi kikuze okuva ku buwumbi 800 okutuukira ddala ku tiriyooni eziri mu 17 nga kitereka ssente z’abakozi abasoba mu bukadde 2 ekikireetede okufuuka eky’amaanyi ennyo mu Afrika.\nMore about NSSF – https://www.youtube.com/watch?v=tOCOi1sv-0s&t=41s


Sisinkana Onyango eyataasa Omulangira Wassajja n’omugagga Freeman mu Kabenje k’okunnyanja – Watchdog Uganda\nOMUVUBUKA George Onyango ow’emyaka 35 nga mutuuze ku kyalo Busoke ekisangibwa mu gombolola ye Mpatta mu Disitulikiti ye Mukono, bw’anyumya engeri eryato elimanyiddwanga MV Tempra gye lyayiwa abantu mu nnyanja ku kyalo Buzindeere ekiri okumpi ne Biiki ya Mutima, tolemwa kukwata ku ttama. Ate era bw’akunyumiza engeri gye bataasamu Omulangira David Kintu Wassajja, Omukungu wa Kabaka Kiyimba Freeman n’abalala tolema kwewuunya ngeri Katonda gy’atasaamu abantu be.\nOnyango yawayizzaamu n’omusasi wa The Watchdog Uganda eyamusanze mu kifo kya Mutima Beach wenyini ye ne banne w’ebataasiza abantu saako n’okunyulula emirambo mu akawungeezi akakeesa olw’omukaaga nga 24/11/2018.\nOnyango attottola bwati eby’atuukawo, Akawungeezi ako, natambula ne ngendako ku lwaazi oluli okumpi ne nnyanja ku ludda olw’aBiiki ya Mutima, era nali ntadde ebintu ebinsobozesa okuwulira Leediyo mu matu gange wabula ngenda okuzza amaaso nga waliwo amaato 2 agaali gava ku ludda lwe Ggaba nga gadda ku Biiki ezirinanyewo naye nga buli limu liri ku lwalyo, era nga gonna galiko endongo ezisindogoma okukamala, olw’okuba wano ewaffe buli kaseera tuba tulaba abadigize nga batuyitako n’endongo zaabwe, sasooka kufaayo kwetegereza oba gaali gonna gagenze oba nedda.\nOnyango ku ddyo, ne banne nga bali n’omusasi wa The Watchdog ku beach ya Mutima e Mpatta Mukono.\nWabula kye nekakasa obulungi lino erya Tempra lyali kumpiko ne wennali, era nga oluyimba olw’aliko mu kiseera ekyo n’aluwulira bulungi lwali lugamba nti (Bakwatawa, era Banyiga wa) olwayimbibwa abayimbi Nutty Neithan ne Rhodah .K, nze nayongera kuwuliriza ndongo naye nga situnuddeyo kubanga nali mmanyi nti eryato lya Tempra telisobola kukyama ku Mutima kubanga naye (Tempra) alina biiki eyiye emaanyiddwanga K Palm kye nasubira nti lyali lilina kugenda wuwe.\nEkyewunyisa nawulira munze nga waliwo ekingamba nti tunulira ku lyato eryo kubanga kw’aliko abadigize nga baleekaana nnyo nze nga mmanyi nti ndongo ebakutte omubabiro, naye ngenda okuzza amaaso nga ndaba ababadde badigida eryato libayiye mu mazzi, era nga abalajana nnyo nti mutuyambe tufa.\nAmangu ago nange n’awoggana nga mpita banange abaali okumpi mu nkambi yabavubi esangibwa ku kyalo Buzindeere nga mbagamba nti abantu bagudde mu mazzi mwanguwe tubataase, era mu bajja amangu mwalimu omugenzi Owecho, Badru Muhwezi ne patrick Onen nga bonna bavubi.\nMuhwezi ku ddyo nga anyonyola embeera bwe yali ku lw’omukaaga.\nBuli eyatukanga nga tabuuza kintu kyonna wabula kye baakolanga kwe kweyambula engoye ne bagolomola amaato n’etwolekera ennyanja, wakati mu kugenda abamu ku bawala abaali ku lyato lino twayisinganya nabo nga bagezaako okuwuga okudda ku lukalu kuba tewaali wala, zaali miita nga 100.\nAbo olwabalaba twabazaamu maanyi nga tubagamba nti mwe mugende mujja kutuuka, ffe katweyongereyo tutaase abalala.\nTwatuuka awali abantu nga bonna baakaaba era nga buli omu alaajana kumutaasa kubanga akaseera kaali kazibu nnyo ate nga n’obudde butandise okukunira, awo ne tutandika okusitula abantu nga tubateeka mu lyato lyaffe era omulundi ogw’asooka twaleeta abantu 8 bonna nga balamu bulungi.\nOmulundi ogwaddako twaleeta abantu 7 naye nga 4 balabika bakooye nnyo era olw’abatuusa 3 ne bafiirawo ate omulala ne tufuna Yingini ye lyato eddala banange abalala ne bagezaako okumuddusa mu ddwaliro e Ggaba naye oluvanyuma twafuna amawulire nti teyatuuka yafa nga bamutwala, kitegeeza nti ku mulundi ogw’okubiri ku bantu 7 be twali tutasizza kw’alamako 3 bokka.\nTuba tuddayo munange kwe kumbuuza nti ye owecho aliludda wa? kubanga eryato lye twali tetuliraba mwe baali batasiza abantu ne munaffe amanyiddwanga Brown, wabula ekyatujja enviiri ku mutwe kwe kulaba Brown nga awuga adda ku lukalu nga talina lyato, ne mubuuza ekituuseewo naye kwe kuntegeeza nti eryato mwe babadde ne Owecho abantu baliyikira bangi n’eribadima ate bonna ne bagwayo mu nnyanja.\nWano amaanyi gayagala okutugwaamu kubanga awo twali tukitegedde nti munaffe amaze okufa, naye nga tukyawulira abantu abalajana n’engamba banange nti temugwamu maanyi tugende tuyambe abakyali abalamu, kuba batuyita, awo wetwalabira omusajja nga amaanyi gamuweddemu ne muwereza omuggo ne mugamba wekwate okwo ojje mpola mpola naye kye yakola, era n’etumusitula ne tumussa mu lyato n’abawala abalala 3 abaali okumpi awo ne tubaleeta ku lukalu, nga bagonvu nnyo olw’ensisi eyaliwo nga balaba banaabwe bafu.\nTugenda okutuuka ku lukalu nga bakyala baffe bamaze okukuma omuliro mu kyooto eky’atekebwawo okusobola okuyamba abaali batasiddwa okufuna ku bbugumu, era n’omusajja oyo bwe twamutuusa ku lukalu ne tumutwala ku kyooto ekyo.\nAb’ebyokwerinda abakulembeddwamu Asuman Mugyenyi mu lukungaana lwa bannamawulire olw’atuuziddwa ku Mutima Beach ku lw’okuna.\nYalabika nga mukoowu nnyo era nga asirise nnyo, kwe kumubuuza nti “Musajja oli bulungi” teyanziramu kintu kyonna wabula nze n’emugumya nti ojja kuba bulungi. Awo bwe naddayo wansi ku nnyanja gye nasanga abawala 2 ne bambuuza oba Omulangira naye awonye, kwe kubaddamu nti Mulangira ki? ko bbo nti muto wa Kabaka, nabategeeza nti waliwo abaami be tututte ku muliro waggulu, era ne mbawerekerako nabo kwe kumunsongerako nti wuuyo mulamu nga basanyufu.\nAwo wetwalabira n’omuntu omulala nga abuuza mukamaawe oba awonye, ono bwe twamubuuza mukamaawe gwagamba yaani? twakizuula nti yali Mwami Kiyimba Freeman nga abaauza Omulangira Wassajja.” bwatyo Onyango bwe yalombozze ebyatuukawo.\nYategezezza nti abajaasi abalwanyisa envuba embi nabo bayamba kinene kubanga bbo baalina amafuta agamala nti era bayamba nnyo mu kunyulula emirambo ekiro ekyo saako n’okuleeta tooki ezaaka ennyo ezabasobozesa okulaba mu nzikiza.\nAgamba nti waliwo omusajja eyajja ne motooka okuyita mu bitundu bye Ntenjeru ku lukalu nga eyaka nnyo, nti era yagivuga katono esibire mu mazzi nti nooyo yayamba nnyo kubanga yajja n’ebitaala ne ngoye z’ebakozesa okubikkirira ku bantu abaali bawulira obunyogovu oluvanyuma lw’okusimattuka akabenje, ono naye yategerekeka nga yali Omugagga Desh Kananura owa Panamera events nti era ono yeyakubira abamagye ne Poliisi amasimu ne balyoka bajja okutakiriza embeera.\nAble-bodied village health workers to receive monthly allowances\nMV Templar Tragedy: How Kananura 'dashed' to Mutiima to save friends, victims\n7th March 2017 at 21:31\n22nd January 2019 at 16:33


Mwewale obutabanguko mu maka, Dr. Nankindu – Watchdog Uganda\nMINISITA omubeezi ow’ebyenjigiriza mu bw’aKabaka bwa Buganda Dr.\nProsperus Nakindu Kavuma avuddeyo n’asaba abakyala okw’ewala okwetaba wamu n’okuleeta obutabaguko mu maka gaabwe, kyagambye nti kino kye kimu ku bivaako okubonabona kwa baana ne bamaliriza nga bagenze ku kasasiro.\nNankindu agamba nti omuwendo gw’abaana abayayuuka n’abali ku kasasiro ogw’eyogedde obungi ennaku zino guva kukuba nti abakyala tebavaayo kutangira, saako n’okutuukiriza obuvunanyizibwa bwabwe mu maka.\nBino abyogeredde kumukolo gw’okukuza lunaku lw’aBakyala olw’obw’aKabaka bwa Buganda olwa buli mwaka olw’abadde ku Summer Garden’s e Mukono ku lw’okubiri n’omulmwa “ Ekitiibwa ky’Abakyala mu ggwanga y’enkulakulana” nga gwe tambiddwako abakyala okuva mu maSsaza gonna agali mu Buganda.\nOno abakyala abasabye okwetanira ennyo okwekebeza ebirwadde ebyenjawulo omuli Kansa basobole okubeera ng’abalamu ,saako n’okubeera nga abasanyufu bulikadde okwewala okukaddiwa.\nAbamu ku bakyala ab’etabye ku mukolo e Mukono\n“Ffe Abakyala tulina okulabika obulungi buli kadde, era nga mukyo akaseko tekatuggwa ku matama eyo yeemu ku nsonga lwaki tusala n’emyaka nga obukadde tubugobye.” Nankindu bwe yagambye.\nAbamu kubakulembeze babakyala baawadde bakyala banaabwe amagezi okubeera abakozi ennyo okwewala okusabiriza abaami mu buli kimu, okukuuma saako n’okukuliza\nabaana mu mpisa.\nOmwami wa Kabaka atwala eSsaza lye kyaggwe Alex Kigongo yalaze obutali bumativu eri Abaami abasuliridde ennyo obuvunanyizibwa bwabwe mu maka n’agamba nti kati abaana tebakyamanyi bakitaabwe olwokuba ba Maama be bafuuka abasajja kati mu maka.\nNakanwagi 'spits her heart' through poetry


Bukedde Online - Empaka za Bukedde ez'okufumba zikomyewo mu butale\nEmpaka za Bukedde ez'okufumba zikomyewo mu butale\nImaam eyakwatiddwa ku kaleerwe asattiza Fa...\nEmpaka za Bukedde ez’okufumba zikomyewo mu butale\nNabuuma (wakati mu biddugavu) ne Kazibwe (ku kkono) nga bakutte Tv eyassiddwaawo aba Prestige Margarine egenda okuwangulwa anaasinga banne mu kufumba.\nEMPAKA z’okufumba eza Bukedde ez’omulundi ogwo kusatu zisabuukuluddwa n’amaanyi era nga ku luno ebirabo ebissiddwawo okuwangulwa byamulembe.\nOmukolo ogw’okutongoza empaka z’omwaka 2018 gubadde ku kitebe kya Vision Group nga gwetabiddwaamu abasaale mu kuziteekateeka aba Vision Group, bassentebe b’obutale omuli abanaavuganya omwaka guno n’abavujjiridde empaka zino okuli Pepsi, Prestige Margarine ne Yokuku abakutusaako enkoko ewooma okuzaama.\nEmpaka z’omulundi guno zigenda kutandikira Najjembe omwezi guno nga 19, Nakasero 20, Wandegeya 22, Mubende 23, Kiteetikka 26, ne Lufula 27 era enteekateeka eno yayanjuddwa Joweria Nabuuma, akulira okuteekateeka ebivvulu bya Vision Group.\nBassentebe b’obutale abeetabye ku mukolo guno ye Gita Jonathan okuva mu katale k’e Wandegeya, Muhammad Nsubuga Lufula, Muzafaru Kizito akulira abawuliriza ba Bukedde Fa Ma mu katale e Nakasero, Muzamir Kezimbira Najembe.\nKu mulundi guno aba Prestige Margarine empaka bazongeddemu ebinnonnoggo bwe bataddewo ttivvi kkumi ze bagenda okugabira abawanguzi buli katale Bukedde gy’egenda okuteeka empaka.\nYayongeddeko nti, abantu ab’enjawulo abanaavuganya buli omu ajja kuvaawo n’ebirabo. Obutale obusatu obwawangula empaka z’omwaka oguwedde kwaliko Lufula, Kiteetikka ne Najjembe era nga ttivvi ezigenda okubaweebwa zaakussibwa mu butale abantu okulabirako ebigenda mu maaso ku Bukedde Tv.\nHope Kuyocwi, kitunzi wa Yokuku yagambye nti baakuwaayo enkoko yonna n’ebirungo ebinaakozesebwa mu kufumba mu mpaka, n’abanaavuganya bye banayambala nga bafumba. Abasazi b’empaka bagenda ku kulirwa Simon Kaheru, Jamira Nameera ne Victoria Nasuuna eyasabye abafumba okugoberera ebikulu ebinaabayamba okuwangula empaka zino\nEbya Kirumira poliisi ebiyingizzaamu Bukedde\nBUKEDDE W'OLWOKUNA ALIMU BINO BY'OTOSAANA KUNYUMIZIBWA


Bukedde Online - Omusajja olwamunenyezza n’angoba awaka\nOmusajja olwamunenyezza n’angoba awaka\nLwaki abafumbo bongedde okukaka bannaabwe...\nOmukazi ansuulidde omwana ow’omwezi\nNze Oliva Birungi mbeera Wamala-Katooke. Ebbanga lye mmaze n’omwami wange abadde tandaga mize gye naye akyuse mu kiseera kitono mu ngeri gye sitegeera.\nOMUSAJJA okukugoba awaka ku lunaku lw’obadde osuubira okufunirako essanyu kiyungula amaziga! Abasajja singa bakimanyi ku nnaku enkulu zino bandibaddenga bongeza omukwano ate ne bwe kubeera kukola bandikwesonyiye ne basigalako naffe bamaama b’abaana ne tusanyukako nabo.\nOmusajja alina omulimu gwa buvunaanyizibwa era bw’omusanga olabira ddala omuntu ow’obuvunaanyizibwa. Tubadde ffenna ebbanga lya myaka musanvu nga tufuniddemu abaana babiri abakyali abato.\nBaze mbadde nsazeewo mbeere naye yadde akyusizza mu mpisa ze kuba abadde ampa ekyokulya abaana bange ne babeera bulungi.\nEnsonga empitiriddeko ya kunkuba buli kiseera ku kintu kye mbeera nneemulugunyizzaako.\nKu Kulisimaasi yansiibula ng’agamba nti agenze kugirya ne bazadde be. Safaayo kyokka yamalayo ennaku eziwera wabula bwe nnamubuuza lwaki aluddeyo ne nduggulira ku ppata! Ku olwo lw’agenda teyatulekera buyambi bwonna wabula bwe nnakutte ku ssente ngulire abaana ekyokulya, n’anyiiga n’ankuba n’andagira nzire ewaffe.\nOkudda ewaffe tekyandibadde kikulu naye abaana bange nnaabakola ntya? Yagambye nti ankooye ne ssente z’entambula yansuubizza kuzinsanza ku poliisi. Kati nfumiitiriza abantu abaatandikira mu mukwano kati ensonga ayagala tuzimalire ku poliisi.\nEngeri gy’oyinza okulima nga tofuuyiddeEngeri gy’oyinza okulima nga tofuuyiddeEngeri gy’oyinza okulima nga tofuuyidde\nAnjagala nsanga ku Facebook\n‘Kasooli mmukolamu buwunga bwe ntunda’


Sipiika wa parliament ya Uganda omuggya alondebwa ku lwa kutaano luno nga 25 march 2022 – CBS FM\nSipiika wa parliament ya Uganda omuggya alondebwa ku lwa kutaano luno nga 25 march 2022\nOlukiiko lwa baminister lusazeewo nti sipiika wa parliament ya Uganda alondebwe ku lwokutaano lwa wiiki eno nga 25 march,2021.\nMinister avunaanyizibwa ku by’amawulire Chris Baryomunsi abadde ku media centre mu Kampala, n’agamba nti kino kisaliddwawo okusobozesa eggwanga okukungubagira abadde sipiika Jacob Oulanyah, mu bitiibwa bya parliament ebijjuvu.\nSsemateeka w’eggwanga ennyingo eya 82 akawaayiro 4, kagamba nti tewali mulimu gwa parliament gwonna gulina kukolebwa singa entebe ya sipiika esigala nkalu.\nSso ng’ate etteeka lya parliamentary pensions act, ddo lirambika nti singa sipiika oba omumyuka we kubeerako abeera afudde, ateekeddwa okukungubagirwa mu bitiibwa bya parliament ebijjuvu, naddala ekya parliament okutuula mu lutuula olwenjawulo.\nWabula mu kiseera kino singa Jacob Oulanyah akomezebwawo nga parliament tenalonda sipiika, ebeera tesobola kutuula kumukungubagira.\nPresident w’eggwanga era ssentebe w’ekibiina kya NRM Yoweri Kaguta Tibuhaburwa Museveni, ayise ababaka ba parliament bannakibiina kya NRM okumusisinkana ku lwokuna lwa wiiki eno mu kisaawe ky’ameefuga e Kololo okwogera ku nsonga za sipiika.\nKitegerekese nti olwokusatu lwa sabiiti eno, olukiiko olufuzi olwekibiina kya NRM olwa Central executive committee lwakutuula okusalawo amannya oba erinnya ly’omuntu, anayanjulwa eri akabondo kababaka bonna gwebalina okuwagira okufuuka sipiika.\nEnsonda zitegeezeza nti ekibiina kya NRM kisabye ababaka bakyo abeeyagaliza ekifo kino okusaamu okusaba kwabwe olunaku olwenkya ku lw’okubiri, amannya gano gakubwemu ttooki kulwokusatu lwa sabiiti eno mu lukiiko lwekibiina olwa CEC.\nOlwo ku lwokutaano, parliament eyawamu lwejja okulonda sipiika wa parliament.\nAgamu ku mannya agawuliddwaako mu nvuuvuumo okuva mu bukiika kkono bw’eggwanga nti geyagaliza ekifo kino kuliko erya Minister w’ebibamba Hilary Onek okuva mu Acholi, omugenzi Jacob Oulanya gyabadde ava, Hamson Obuwa minister omubeezi owebyemizannyo ne Felix Okot Ogongo bano bombi nga bava mu Lango.\nAbalala kuliko Anita Among amyuka sipiika mu kiseera kino, nti naye ekifo kya sipiika akyagala.\nWaliwo n’oluvuuuvuumo nti nampala wa gavument Thomas Tayebwa ekifo kya sipiika oba omumyuuka wa sipiika naye alinako kyeyeyagaliza.\nJacob Oboth Oboth minister omubeezi owebyokwerinda naye bamwogerako nti asaanye yesimbewo, ng’ono yavuganya ku kifo kyomumyuuka wa sipiika mu kalulu akaggwa mu 2021 wabula olukiiko lwa NRM olwa CEC nerumugyamu.


Bukedde Online - Bugingo ayogedde bwe yakoze 'loosi' e Namboole\nAmagye gakutte omusuubuzi w'e Mukono ku by'ettemu eririwo\nFred Enanga ne kitaawe babakunyizza ku by'...\nPAASITA Bugingo ayanjudde bye yaggye e Namboole, n’ategeeza abagoberezi nti yasigadde abanjibwa ensimbi ezisukka mu bukadde 60 okusinziira kw’ezo ze yataddemu ng’ategeka olukungaana olwabaddewo ku Lwokutaano.\nBujingo, Makula, ne bazadde ba Bujingo.\nPAASITA Bugingo ayanjudde bye yaggye e Namboole, n'ategeeza abagoberezi nti yasigadde abanjibwa ensimbi ezisukka mu bukadde 60 okusinziira kw'ezo ze yataddemu ng'ategeka olukungaana olwabaddewo ku Lwokutaano.\nAloysius Bugingo nga bw'eri enkola ye ey'okulangirira ensimbi ezibeera zikunganyiziddwa mu nkungaana z'aba ategese, yakoze ky'ekimu eggulo n'alangirira nga bwe yasoloozezza obukadde 135.\nKu mulundi guno, ssente zeesaze nnyo n'atatuuka wadde mu makkati g'ezo ze yasolooza omwaka oguwedde!\nOmwaka oguwedde, Bugingo yalangirira nga bwe yali asoloozezza obukadde 300 mu kusaba okwali e Namboole nga October 5, 2018.\nBujingo ng'asaba Nantaba okukkiriza okumuwasa.\nMu kusaba okwabaddewo eggulo mu Kkanisa ya House of Prayer Ministries International e Makerere Kavule, Bugingo yasoose kusabira bantu nga byonna biragibwa butereevu ku Ttivvi ye (Salt TV) ne ku Leediyo (Salt FM), wabula bwe yatuuse okulangirira ebyavudde e Namboole, n'alagira abakozi baggyeko TV ne leediyo baddeyo mu mpeereza yaabwe eya bulijjo.\nAwo we yatandikidde okwanjula ensimbi ezaasoloozeddwa nga ziri mu miteeko ebiri:\nEzaavudde mu birabo (Ekirabo) zaabadde 78,803,400/- ate ez'okuzimba Ekkanisa empya gye yatuuma Pentagon ziri 56,264,000/- olwo zonna awamu ne zibeera 135,067,400/-.\nSsente zino zeesaze mu buli muteeko; okugeza ku birabo omwaka oguwedde zaali 111,209,200/- nga ku luno zino zeesazeeko obukadde obusukka mu 30 ate ez'okuzimba Ekkanisa ya Pentagon zeesaze okuva ku 108,893,100/- ne zidda ku bukadde 56 bwokka.\nOmuwendo gw'abantu abeetabye mu kusaba nagwo gwesaze era ebitundu ebimu mu kisaawe byabaddemu amabanga ate omwaka oguwedde nga kyakubako.\nKino abamu baakitadde ku muyaga oguli mu Kkanisa ye nga guva ku bufumbo bwa Bugingo obwayingiramu omuwala Suzan Makula ng'ono kati y'ateetera ne Bugingo oluvannyuma lw'okusuulawo mukazi we ow'empeta Teddy Naluswa Bugingo gw'alinamu abaana abana okuli n'ow'emyaka etaano.\nEnju Bujingo gyazimbidde Makula e Wakiso\nOmwaka oguwedde, e Namboole Bugingo yaliyo ne Teddy era baali ku katuuti kamu nga babuulira, wabula ku Lwokutaano oluwedde, Bugingo yabaddeyo ne Suzan era waabaddewo entegeka ez'okumwanjula eri abantu kyokka ne zikyusibwa ku ssaawa esembayo nga Bugingo bamulaze akabi akali mu kugenda mu maaso n'entegeka eyo.\nBugingo bwe yasazizzaamu entegeka eyo, olwo kwe kusalawo atwale Suzan amwanjulire bazadde be, be yabadde atumizza okuva e Rwanda.\nYatutte Suzan mu kisenge eky'enjawulo ekyabadde kitegekeddwa okusisinkaniramu abantu ab'enkizo e Namboole nga tannatandika kusabisa era n'abanjulira Suzan Makula Nantaba ng'omukazi gwe yafuna oluvannyuma lw'okulemagana ne Teddy obwedda gw'ayogerako nga "Maama w'abaana".\nOkuva omuyaga gw'obufumbo lwe gwatandika, ssente Bugingo z'asolooza zeesala kubanga gwaggyayo n'ebyama abagoberezi bye baali tebamanyi okuli n'ennyumba amatiribona Bugingo gye yazimba e Wakiso mu nkukutu, abagoberezi gye baagamba nti nayo yali efuuse "Pentagon" yaakubiri nga bateebereza nti ze basonda okuzimba Ekkanisa empya bave mu weema, ate zidda ku nnyumba Bugingo gy'azimbira omugole Suzan!\nSsente z'okuzimba Ekkanisa ku luno okwesala ennyo bwe kityo, abamu baakitadde ku bye baazuula nti abadde azikozesa kwegaggawaza n'omukazi omupya gwe yafuna; n'aleka Teddy mu maziga nga n'okufuna eza ‘fiizi' z'abaana amala kukuba mulanga ewa Minisita ne Sipiika wa Palamenti.\nBujingo ne Mukyala we Teddy mu kusaba kwa Independence Night omwaka oguwedde 2018.\nBugingo mu kusaba eggulo yagambye nti baakozesezza obukadde 140 okutegeka olukung'aana wabula ez'okuzimba Ekkanisa empya nga tazibalidde ku mutemwa ogwo (kubanga zirina omulimu gwazo), ate ne basolooza obukadde 68 mu birabo, kitegeeza baasigadde babanjibwa obukadde obukunukkiriza 62 era n'ategeeza abagoberezi nti balina okusala amagezi okusonda ssente ezo ezibanjibwa.\nKyokka Bugingo teyalaze ngeri obukadde 140 bwe zaatuukibwako era omu ku bagoberezi yategeezezza Bukedde nti omusumba waabwe ennaku zino abatabudde kubanga mu kusooka yali tafa ku bya kusolooza ssente naye ennaku zino nti yayongera ggiya mu kuzisolooza ate nga ky'ekintu kye yavumiriranga ku basumba abalala.\nBugingo yeebazizza Simeon Kayiwa eyabaddeyo e Namboole era n'ategeeza nti ebigambo by'akabwa akaboggolera enjovu Kayiwa bye yayogedde nti Bugingo by'agenda okutambulirako mu kutegeka enkung'aana ezinaddako nti era mu nnaku ntono waakutegeeza abagoberezi olunaku lw'alonze okutegerako okusaba kwe yatuuma "Independence Night".\nOkusaba kuno abadde akutegeka buli Lwakutaano olusooka mu October nga Uganda yeetegekera ameefuga wabula Paasita munne Jackson Senyonga bwe batalima kambugu yamuyise emabega n'asasula ab'ekisaawe ky'e Namboole ensimbi za myaka 4 mu maaso nga yeekwata olunaku lwerumu era ab'e Namboole ne bawandiikira Bugingo nga bamutegeeza nti omwaka guno gwe gusembyeyo ng'ategeka okusaba ku lunaku olwo.\nWabula Bugingo yagambye nti ebya Senyonga tabitidde era olunaku olupya Katonda lw'anaaba asazeewo ajja kululangirira era abantu balujjumbire.\nEbirala ku Bugingo\nBugingo azimbidde omugole enju galikwoleka kw'okomya amaaso!!\nTeddy Bugingo addukidde mu kkooti Enkulu\n‘Nze ne mmami tuli ku bunkenke'-Muwala wa Bugingo\nSuzan Makula Nantaba


Bukedde Online - Welbeck agendera ku bwereere\nAbatuuze gwe balumiriza okubakolako effujjo akwatiddwa\nWelbeck agendera ku bwereere\nKCCA FC yeesasuzza Vipers\nAdded 5th December 2018\nMu kiseera kino, Welbeck ali mu kujjanjabibwa buvune mu vviivi bwe yafuna ku ntandikwa y'omwezi oguwedde era abuusibwa okuddamu okuzannya sizoni eno.\nARSENAL, etendekebwa Unai Emery, nneetegefu okweggyako Danny Welbeck wadde anaaba agendera ku bwereere.\nMu kiseera kino, Welbeck ali mu kujjanjabibwa buvune mu vviivi bwe yafuna ku ntandikwa y'omwezi oguwedde era abakungu ba Arsenal tebannategeeza ddi lw'anadda wadde nga kiteeberezebwa nti waakumalayo sizoni yonna.\nEndagaano ye Welbeck mu Arsenal, eggwaako sizoni eno ekitegeeza nti singa tezzibwa buggya, abeera waakwabulira Arsenal nga temufunyeemu wadde ekikumi. Kyokka kino tekiyugudde Emery ttama kuba agamba nti ye (Welbeck) ne Aaron Ramsey, be bamu ku bazannyi, b'atagenda kwesibako oba bagenda ne bagenda.\nOkwogeza amaanyi, Emery yeesigudde kukomyawo musaayimuto Reiss Nelson y'aba adda mu bigere bya Welbeck. Musaayimuto ono Arsenal yamwazise mu Hoffenheim eya Girimaani era omutindo gw'ayolesezza mu liigi yaayo, gwe gusirikirizza Emery okumuzza.\nYe Welbeck, yeegatta ku Arsenal mu 2014 ng'ava mu ManU, ttiimu ezimwagala kuliko Crystal Palace.\nBasimattuse akabenje k'emimotoka kya kasasiro ekiremeddwa okusiba\nLoole etomedde takisi omuli n'abayizi abawummudde\nOmwana aggyiiridde mu nnyumba\nOmugagga Katumwa ayimbuddwa...\nOMUGAGGA David Katumwa ayimbuddwa n’ayogera b’agamba nti bebali emabega w’okumusibisa. Katumwa okuyimbulwa baamuggye...


Bukedde Online - 70 baggaliddwa ku bya Bobi Wine\n70 baggaliddwa ku bya Bobi Wine\nSarah Nkonge awadde ab'e Lwengo ttanka z'amazzi\nAbaavunaaniddwa kwabaddeko Milly Nantale, Proscovia Nakamya n’abalala. Bonna abaavunaaniddwa balina ebyalaani mu Kiyembe era poliisi bwe yali ebakwata abamu baasangibwa batunga ng’abalala bamaze okutunda ebyambalo. Ebyambalo ebyabakwasizza kuliko woovulu nga bazitaddeko n’amayinja ageefaananyiriza aga poliisi n’amagye.\nAbamu ku bakazi abaasibiddwa.\nAbaavunaaniddwa kwabaddeko Milly Nantale, Proscovia Nakamya n'abalala. Bonna abaavunaaniddwa balina ebyalaani mu Kiyembe era\npoliisi bwe yali ebakwata abamu baasangibwa batunga ng'abalala bamaze okutunda ebyambalo. Ebyambalo ebyabakwasizza kuliko woovulu nga bazitaddeko n'amayinja ageefaananyiriza aga poliisi n'amagye.\nAbavubuka abaasibiddwa nga bawaga.\nBaavunaaniddwa mu kkooti ya Buganda Road mu maaso g'omulamuzi Dorothy Bagyenyi ku Lwokutaano. Baabadde baleese ababeeyimirira naye omuwaabi wa gavumenti n'asaba bamuwe obudde yeetegereze ebiwandiiko bye baaleese.\nWano omulamuzi we yasinzidde okubasindika mu kkomera e Kigo okutuusa nga October 21.\n41 BABASINDISE KITALYA\nMu ngeri yeemu n'abavubuka 41 abaakwatibwa mu kikwekweto kye kimu mu Kampala ne Kamwokya nga bambadde ebyambalo ebyefaananyirizaako ebyamagye nabo baasindikiddwa mu kkomera e Kitalya.\nBagguddwaako emisango ebiri okuli ogw'okujeemera ekiragiro ky'obutabeera mu\nkibinja ekyateekebwawo okutangira Corona n'okusangibwa n'ebyambalo ebyefaananyiriza eby'abeebyokwerinda ekikontana n'amateeka.\nAbavunaaniddwa kuliko Sadat Mubiru, Steven Musoke, Muzafaru Nsubuga, Robert\nSserwanja, Bazira Kiwanuka, Fred Luwaga, Hassan Busuulwa, Willy Tomusange, Sadat Katongole, Paul Kigongo, Shaban Makale, Ssaalongo Abdul Kabonge, Nsamba, Fahad Migadde, Maamood Ssemakula, Moses Mbabazi, Modern Namwanje, Lydia Kiggundu, Agnes Bangi ne Nansove. Emisango baagibasomedde mu kkooti ya City Hall mu maaso g'omulamuzi Valerian Tuhimbise.\nMu kkooti obwedda bayingizaamu ekibinja kya bantu 10 ne babasomera omusango, ne bafuluma ne baleeta abalala, okutuusa lwe baaweddeyo. Looya waabwe Anthony Wameri yasabye beeyimirirwe naye omulamuzi n'agamba nti olw'obungi bw'abantu abaabadde mu kkooti nga tebeewadde mabanga ekintonkana n'ebiragiro ku Corona, tasobola kutunnula mu kusaba kwabwe.\nOludda oluwaabi lwategeezezza nti okunoonyereza ku misango\ngyombi kwawedde era beetegefu okuleeta abajulizi n'ebizibiti.\nDorothy Bagyenyi ku Lwokutaano\nAgambibwa okuba ne Coronavirus asattizza ab'e Kibuli\nAbaawangulwa mu kamyufu ka ...\nBaagambye nti abeeyita abawanguzi baapangisa amagye ne gakuba abantu n’okubamalako emirembe mu Budiope East, kyokka...


Bukedde Online - Omukozi wa MTN afudde mu ntiisa\nEngeri owa Yinsuwa ya Excel gye yafudde\nMutabani wa Kibijjigiri afunye obufaaza n'asambira...\nOMUKOZI wa kkampuni y’Ebyempuliziganya eya MTN yavudde awaka okugenda okukola nga bulijjo.\nOmugenzi Nassozi (wakati) ne bakadde be lwe yatikkirwa mu 2009.\nKyokka akawungeezi ng’abawaka bamulinze okudda, baafunye ssimu okuva ku mulimu nti banone omulambo.\nViola Nassozi 29, omu ku bakaawonawo abaasimattuka bbomu z’e Lugogo mu July 2010, abadde akola mu kkampuni ya MTN mu kitongole kya Customer Care, kyokka yafiiridde ku mulimu mu ngeri etetegeerekeka nga n’okutuusa kati aba kkampuni tebannavaayo kubuulira bazadde be ekyasse muwala waabwe.\nKitaawe, David Ssozi nga mutuuze mu zooni ya Nabisaalu, mu munisipaali y’e Makindye yategeezezza nti omwana we tabadde mulwadde era tabadde na mbeera yonna eyinza kumutuusa kufa kibwatukira. Kwe kugamba nti ayagala aba MTN bamunnyonnyole enfa y’omwana we.\nNassozi yakedde ku Lwokusatu lwa wiiki ewedde nga August 15, 2017 okugenda ku mulimu nga bulijjo nga talinaako wamuluma oba okulaga embeera ey’obulwadde.\nWabula akawungeezi ab’awaka baafunye essimu nti afudde, bonna be beekanga.\n“Muwala wange abadde abeera e Makindye, yakedde bulungi ku Lwokusatu okugenda ku mulimu nga bulijjo, nga mulamu bulungi kuba mbadde sirina bulwadde bwonna bwe mumanyiko.\nWabula akawungeezi, twafunye essimu okuva mu MTN nga batugamba nti tugende mu ddwaaliro ekkulu e Mulago tukimeyo omulambo gwa Nassozi kuba afudde”, Ssozi bwe yagambye.\n“Twatuuse e Mulago nga ddala muwala wange ataabadde na wantu wonna wamuluma, nga mufu.\nTwabuuzizza abasawo ekimusse ne batuteteeza nti tulindemu wiiki bbiri bajja kutuwa ebbaluwa ey’eddwaaliro eya ‘Post Mortem Report’ ejja okutulaga ekyamusse.” Ssozi bwe yannyonnyodde ng’amaziga gamuyitamu.\nYagasseeko nti, “Aba MTN nabo twababuuzizza ekisse Viola naye nga bagamba tebamanyi.\nTewali muntu atuwa kituufu kyasse mwana waffe, oba yanywedde butwa, oba balina kye baamukoze, teri amanyi kubanga tebannatubuulira mazima.”\nMaama azirise Maama wa Nassozi, Mary Nevis Naluswata yazirikiddewo lwe baamubikidde muwala we.\nYasoose kukaaba nga bw’agamba nti; kale omwaka wange yasimattuka bbomu, kati afudde mu bintu bye tutategeera!\n“Okufa kwa Nassozi ddibu ddene nnyo eri famire yaffe.\nTubadde tumulinamu essuubi ddene kuba abadde atuyamba mu bingi, nnina ebiwundu ku mutima era simanyi nti kinaawona,” Naluswata bwe yawanjaze n’ekyaddiridde kugwa eri n’azirika.\nYazirise n’atwalibwa mu ddwaliro gye yaweereddwa ekitanda nga Puleesa ye eri waggulu era ali mu mbeera ssi nnungi.\nNassozi yasimattuka bbomu z’e Lugogo nga July 11, 2010 wabula muganzi we Simon Kigoonya ye yafiira mu bbomu ezo era Viola banne babadde baamukazaako lya ‘Kaawonawo’.\nAba MTN kye bagamba\nJustine Ntabgoba Kayemba, omwogezi wa kkampuni ya MTN agambye nti, Nassozi abadde akola mu limu ku maduuka gaabwe aga Service Centre ku luguudo lwa Kampala Road, nti wabula nabo tebamanyi kyabaddewo kuba yazirise ne bamuddusa mu ddwaaliro e Mulago gye yafiiridde, nga kati nabo balinze lipoota y’abasawo okubategeeza ekituufu ekyamusse.\n“Sisobola kukugamba kituufu kyavuddeko Viola okufa. Naye okufa kubaawo mu buli mbeera, kale tetumanyi kituufu, tulinze basawo kutubuulira,” Ntabgoba bwe yagambye.\nMuwala wa David Wamala Ssozi ne Mary Nevis Naluswata abatuuze ba zooni ya Nabisaalu e Makindye.\nAbadde mukozi mu kitongole ekibudaabuda abantu (Customer Care) mu kkampuni ya MTN.\nYasomera ku Minac Nursery & P/S e Kibuye, Military P/S e Makindye gye yatuulira ekyomusanvu, yeegatta ku Lubiri High School gye yatuulira siniya eyookuna, n’agenda ku St. Mary’s SS e Kitende gye yatuulira siniya eyoomukaaga.\nYeegatta ku yunivasite e Makerere n’afuna diguli mu mbeera z’abantu (SWASA) mu 2009.\nYali yaakamaliriza diguli ne yeegatta ku kkampuni ya MTN okutuusa mu 2017.\nABADDE YEETUMA YEKKA\n“Omwana wange abadde mukozi, nga talinda kumulagira, nga yeetuma buli kimu.\nAba MTN bennyini be baamunsaba ku lunaku lwe yatikkirwa ku mikolo kuba baaliko ne bangamba bamuwadde omulimu era enkeera n’atandikirawo okukola, kuba yali akoleddeyo okugezesebwamu (Internship).\nNnasanyuka ng’omuzadde olw’omwana okufuna omulimu, naye laba ebivuddemu! Simanyi kya kulowooza essaawa eno,” Ssozi bwe yagakaabye.\nNassozi yaziikiddwa ku Lwokutaano, ku biggya bya bajjajjaabe e Mugongo Kyengera mu disitulikiti y’e Wakiso wakati mu kwaziirana.\nMikwano gye nagyo gyamwogeddeko ng’omuwala ow’enjawulo abadde teyeeganya mirimu ate ng’akolagana na buli omu.\nAbatemu bateeze omukazi ne bamutemaatema ne bamutta n'omwana\nEbizuuliddwa ku maama n'omwana abatiddwa bitiisa\nBamusanze ayimiridde ne muk’omusajja ne bamutta


Bukedde Online - Nakiziyivu okwagala kw'alina eri abayizi tewali gwe kuleka mabega\nNakiziyivu okwagala kw'alina eri abayizi tewali gwe kuleka mabega\nAbabanguddwa ku ffaamu y'Omulimi asinga batikkiddwa\nFDC enenyezza gav't okuyingiza amagye mu p...\nNakiziyivu okwagala kw’alina eri abayizi tewali gwe kuleka mabega\nNakiziyivu ng’azannya n’abayizi.\nOMUSOMESA owenjawulo akola kinene ku kiki omuyizi kyalibeera mu bulamu bwe obw'omu maaso. Jane Nakiziyivu, omusomesa wa Literacy I ne II mu P3 ku ssomero lya Eliana Junior School e Nalukolongo, basomesa banne n'abazadde bamwagala olw'ekitone kye eky'okuzuula obunafu n'amaanyi g'abayizi by'akozesa okubasomesa ne bakwata bulungi nga basanyufu.\nPeter Luyombya, akulira ebyensoma agamba; Nakiziyivu musomesa asukkulumye ku banne kubanga teyeetaaga kusindika, buli kimu akikolera mu budde. Emyaka etaano gye naakamulaba, teri amusooka kutuuka ku ssomero n'atandika okwaniriza abayizi.\nAfaayo ku buli muyizi era buli omu olaba ng'amwettanira okumuyamba. Buli muyizi amukwatako ssekinnoomu, bw'aba asomesa ng'ekigambo ky'asomesa kizibu afuba okukikutulakutulamu mu butundutundu abayizi basobole okukitegeera, abeera muyonjo mu mirimu gye, ategeka by'alina okusomesezaamu mu budde, ekimuyambye okubeera omusomesa omulungi, wano ku Eliana Junior School. Tumutwala nti wa njawulo, kuba by'akola abikola buli lunaku awatali kukakibwa oba kusindiikirizibwa ng'abamu bwe bakola.\nAyagala abayizi be b'asomesa, ku ssomero tulina eddiiro ffenna abasomesa mwe tuliira emmere naye ye yakigaana, eyiye agitwala n'alya n'abayizi be nga bwe banyumya, kimuyambye okubeera mukwano gw'abayizi ne bategeera by'abasomesa.\nNakiziyivu ye musomesa amanyi enneeyisa ya buli muyizi mu kibiina kye. Jane Nakiziyivu, musomesa wa kibiina kyakusatu, ku Eliana Junior School e Nalukolongo, agamba;\nJANE NAKIZIYIVU AKIKOLA ATYA Naakamala emyaka 11 mu busomesa okuva 2008, ekimu ku byansikiriza okuyingira obusomesa, nayagala okuzuula ekitone ky'omwana oyo omusirise mu kibiina, atatera kufiibwako basomesa.\nNzijukira bwe nali nsoma pulayimale ku ssomero lya St. Stephen's Kisugu, nali musirise mu kibiina, olumu, omusomesa waffe yabuuza ani asobola okuzina amazina amaganda, nawanika omukono nga njagala nange ngezeeko, bwe nagezaako nga sisobola bulungi, omusomesa yanvuma buvumi nti sirina kye nsobola sibamalira budde nzireyo ntuule\n. Nali muto, naye nayisibwa bubi, era okuva olwo nga ntuula mabega nga saagala na kuwanika mukono ku kintu kyonna ekiba kibuuziddwa ne bwe mba nkimanyi oba nga nandi yagadde okugezaako.\nOkuva olwo ne nfuna ekirownti njagala kubeera musomesa nsobole okuzuula n'okuyamba omwana ono omusirise gwe basuuliridde, nzuule amaanyi ge n'obunafu bwe nga ssimujereze bujerezi wabula muyambe naye aveeyo.\nEra bwe nakula ne nsoma busomesa, essira lyange nditeeka ku bayizi bonna ate ne nteekamu ak'ensusso eri abayizi abo abasirise ababeera mu kibiina nga beetya okubaako kye boogera n'abo abatakola bulungi. sibalekerera mu biba bibalemye, mbatuukako kinnoomu mu budde bwaffe obw'eddembe ne mbalaga eky'okukola ekituufu n'okubazzaamu amaanyi nti nabo basobola okukola obulungi ng'abalala.\nNkozesa akakodyo k'okubaagala ne mbeera mukwano gwabwe, okubabudaabuda n'okubazzaamu amaanyi wadde baba balina ebibalemye nti basobola ssinga bongera okugezaako, okusaaga nga nsomesa kinfudde mukwano gw'abayizi bangi, sisomesa mu kibiina abayizi ne beebaka, buli kye tusoma mbannyonnyola n'okubalaga bwe kifaanana ne kibayamba obuteerabira.


Bukedde Online - By’okola okuyamba alina obulwadde bw’omusaayi ogutakwata\nBy’okola okuyamba alina obulwadde bw’omusaayi ogutakwata\nGavt. ezimbye pulayimale 54 mu myaka 2 -...\nEddagala erigema Hepatitis ‘B’ liweddewo...\nNdagire ne mutabani we Tamale bwe yabadde amuggya mu ddwaaliro e Nakifuma.\nMUNNAMAWULIRE Nuriat Nambaziira yafudde oluvannyuma lw’okuzaala kyokka omusaayi ne gugaana okwekwata. Embeera eno abooluganda lwe bagamba nti abadde agifuna buli lw’azaala era ng’ayambibwa n’atereera, ku luno ekitaasobose.\nOkufaananako ne Nambaziira, waliwo abantu nga bo bwe bafuna ebisago bavaamu omusaayi kubula kubaggwaamu kubanga omusaayi gwabwe tegwekwata ate nga okwekwata kye kiyamba okukomya omusaayi ogubadde gufuluma okusalako.\nSawuyah Ndagire 33, omutuuze w’e Nakifuma ye nnyina wa Abdul Tamale ow’emyaka 10 era omu ku bantu abatawaanyizibwa obulwadde bw’okukulukuta omusaayi oguteekwata mangu obuyitibwa ‘Heamophilia’.\nYagambye nti, “Omwana wange yali awezezza wiiki bbiri ne nsalawo mmutwale akomolebwe. Saasooka kukifaako nti yali avaamu omusaayi mungi era kino kyatwala kumpi ennaku ssatu. Yalinga akaaba obutasalako era bwe tutyo, twasalawo tumutwale ku kalwaliro akaali okumpi (kuba yali atayiriddwa waka) kyokka ne bamungobesa ne nsalawo okumutwala ku ddwaaliro e Naggalama.\nEno, abasawo baamwanguyira ne basalawo okumutunga era kyabatwalira eddakiika kumpi ttaano nga balaba gwe batunga kumpi omusaayi gumuweddemu. Bwe baakebera nga tebalina musaayi gwa kika kye ne batusindika e Mulago. Mu kkubo twalwamu era twagenda okutuuka e Mulago ng’omwana mulamu naye nga tanyega. Abasawo baamwanguyira ne bamuteekako eccupa z’amazzi okutuusa ku makya ne bamussaako ey’omusaayi oluvannyuma ne baddamu okumutwala mu ssweeta okutungibwa buto era wano omusaayi ogwali gukulukuta ne gubeera ng’ogukutte.\nWaayita akaseera ate n’addamu okukulukuta omusaayi obutasalako ne basalawo okumuwa ekitanda okumala wiiki nnamba n’agenda ng’atereera mpola. Kino nga tukiyiseeko twalowooza nti, osanga eyali yamutayirira awaka yamutayirira bubi. Wabula bwe yaweza emyaka ena, lumu abeera azannya ne munne ne yeekoona erinnyo ku sseminti era omusaayi ne gumuvaamu nga tegusalako.\nEkiseera ky’atuukanga nga weebuuza ekimuluma nga tamanyi kyokka ng’akaaba bukaabi ng’alumizibwa buli we wamukwatanga.\nMUNNAMAWULIRE Nuriat Nambaziira yafudde oluvannyuma lw’okuzaala kyokka omusaayi ne gugaana okwekwata. Embeera eno abooluganda lwe bagamba nti abadde agifuna buli lw’azaala era ng’ayambibwa n’atereera, ku luno ekitaasobose. Okufaananako ne Nambaziira, waliwo abantu nga bo bwe bafuna ebisago bavaamu omusaayi kubula kubaggwaamu kubanga omusaayi gwabwe tegwekwata ate nga okwekwata kye kiyamba okukomya omusaayi ogubadde gufuluma okusalako.\nSawuyah Ndagire 33, omutuuze w’e Nakifuma ye nnyina wa Abdul Tamale ow’emyaka 10 era omu ku bantu abatawaanyizibwa obulwadde bw’okukulukuta omusaayi oguteekwata mangu obuyitibwa ‘Heamophilia’. Yagambye nti, “Omwana wange yali awezezza wiiki bbiri ne nsalawo mmutwale akomolebwe. Saasooka kukifaako nti yali avaamu omusaayi mungi era kino kyatwala kumpi ennaku ssatu.\nYalinga akaaba obutasalako era bwe tutyo, twasalawo tumutwale ku kalwaliro akaali okumpi (kuba yali atayiriddwa waka) kyokka ne bamungobesa ne nsalawo okumutwala ku ddwaaliro e Naggalama. Eno, abasawo baamwanguyira ne basalawo okumutunga era kyabatwalira eddakiika kumpi ttaano nga balaba gwe batunga kumpi omusaayi gumuweddemu. Bwe baakebera nga tebalina musaayi gwa kika kye ne batusindika e Mulago.\nMu kkubo twalwamu era twagenda okutuuka e Mulago ng’omwana mulamu naye nga tanyega. Abasawo baamwanguyira ne bamuteekako eccupa z’amazzi okutuusa ku makya ne bamussaako ey’omusaayi oluvannyuma ne baddamu okumutwala mu ssweeta okutungibwa buto era wano omusaayi ogwali gukulukuta ne gubeera ng’ogukutte.\nEkiseera ky’atuukanga nga weebuuza ekimuluma nga tamanyi kyokka ng’akaaba bukaabi ng’alumizibwa buli we wamukwatanga.talina kirungi ekiziyiza omusaayi okutiiriika ekya ‘9’, naye byombi bweyoleka mu ngeri ze zimu.\nMu bulamu obwabulijjo omubiri gw’omuntu yenna gulina enkola eguyamba okuleka omusaayi nga guli mu mbeera yaagwo. Buli muntu asaanye okuba n’ebirungo n’obutoffaali obw’ekigero era ssinga bukendeera omuntu afuna obulwadde buno. Obulwadde buno tebusiigibwa wabula butambulira mu musaayi.\nSsinga olina omuntu mu booluganda lwo abulina obeera osobola okuzaala omwana abulina, bw’otoba ggwe. Businga kukwata balenzi wabula abakyala babeera babulina nga busirikidde mu mubiri. Obulwadde buno olumu oyinza obutabutegeera okuggyako nga waliwo ensonga eyinza okucankalanya omubiri ne kiyambako omusaayiokuba nga gufuluma, okugeza okukomolwa, okukuula erinnyo n’ebirala.\nKW’OBULABIRA Dr. Kobba yagambye nti, obubonero obw’embeera eno bwawukana okusinziira ku kiseera omwana ky’abaamu era nga tebweyoleka mu kuzaalibwa. Embeera ey’okukulukuta okususse we wandikisuubidde oyinza okugimanyira ku bino:\n1 Abantu abamu bafuna ebikuyiro ku mibiri gyabwe\n2 Okuzimba mu nnyingo ez’emikono oba amagulu olw’okuba zirimu omusaayi ogujjudde.\n4 Ku baana abawere n’abaavula babeera bakaaba bukaabi olw’ennyingo zaabwe okubaamu omusaayi nga zizimbye.\n4 Obwongo bwe okugendamu omusaayi ekivaako okulumwa omutwe kumpi buli kiseera. 5 Omuntu asobola okubeera n’ebibuno ebivaamu omusaayi ogutasalako.\nOKUBUTANGIRA Dr. Henry Ddungu, omukugu mu kitongole kya Uganda Cancer Institute e Mulago yagambye nti, embeera eno etera kubaawo ng’omuntu aliko ebirungo eby’omugaso ebiyambako omusaayi okukwata by’atalina mu bipimo ebituufu.\nl Omuntu asobola okutangira obulwadde buno obutayisa bubi mwana we ssinga afaayo okumukozesa ennyo dduyiro ekiyamba okugumya ennyingo n’ebinywa. l Abantu basaanye okwewala erimu ku ddagala erikendeeza obulumi nga ‘Asprin’, erifuula omusaayi okubeera ogw’oluzzi.\nl Okukuuma amannyo gaffe nga mayonjo okwewala okuliibwa obuwuka ekyetaagisa okugakuuBy’okolala, kuba ekiwundu kiyinza okuvaako obuzibu olw’omusaayi obutakwata mangu. l Abantu okwettanira abasawo abakugu naddala nga balina omwana gwe beekengera obutabeera mu mbeera nnungi n’okulyanga obulungi.\nENDIISA Omwana oba omuntu yenna alina obuzibu buno alina okulya ebika by’emmere eby’enjawulo naddala ebyo ebiyamba okuleeta omusaayi naddala enva endiirwa. Ekirala okunywa ennyo amazzi oba omubisi gw’ebibala omukamulirewo. Weewale okumuwa emmere oba omubisi omupakire mu mikebe kubanga mubaamu ebiragalalagala ebikosa omubiri gwe. Dr. Ddungu ng’annyonnyola.\nABAANA ABASOBA MU 3,000 BAFA TEBANNAWEZA MWAKA\nAgnes Kisaakye omukwanaganya w’ekibiina kya Heamophilia Association of Uganda yagambye nti mu Uganda, abaana 3,800 be bafa nga tebannaweza mwaka gwabwe ogusooka.\nKu buli baana 1,000 abazaalibwa omwana omu y’asangibwa n’obulwadde buno obw’omusaayi obuteekwata mangu era nga okusoomoozebwa okusinga okusangibwa kwe kuba nti Bannayuganda abasinga obulwadde buno tebabumanyi oba tebabutegeera. Akubirizza abantu bonna bulijjo okugenda mu basawo abakugu mu malwaliro amanene naddala aga Gavumenti bakeberebwe okumanya bwe bayimiridde.


Luganda - The Galactic Federation through Wanderer of the Skyes: 2012\nRipota zigya kuyitibwa erimwe okuva mubanamuwulire Ngazibategeeza enkyusa ya amanyi kunsi yamwe ezilabidwa banascience bamwe. Enkyuka zino zigeeza ensi na amanyi g’ensi mukugeegya ensi mubunene. Mwetegeereze enkyuka zino muja kutegeera amaanyi gano nga bwe gakyusa ensi yamwe enaku zino.\nMukiseera enkimpi, twasisinkana kudaala erya Galactica okwegeya kyetugenda okukola nekyetagisa era nebidirira okulaaba nga tutukiriza ekibeetagisa. Olukiko luno, natte lwali ku Meeri zafe ezomubwengula, lwalimu abatuuze na abo aba kikirira ensi yamwe. Byetwayogeera ko byali mukitibwa kya manyi. Mujja kulaaba edaala elisooka mu bwengula mu naaku mbaale. Etundu ekisooka kiri muntegeka.\nMulibantu bagongyebwa dalla. Musomye nyo mukiseera ekiwanvu, musomero lye emoyo elisinga, kakati mu naateera oku jaguza okuva mu Havard nga esomero elaywagulu enyo. Mubuli njui zo’obwengula mwetagisibwa natte tujakubasisinkana no’gwagala eri ebilungi byemutikiza. Mubeere mukwaagala nemundowoza eyebilungi okuja. Ffe naffe jyetuli tuli mukwewunyisibwa eliri ebikolwa byamwe, talanta zamwe, naamanyi g’emyooyo gyamwe.\nWaliwo obuyinza ne esuubi eli kulakulana munsi yamwe lerro nga endowoza yamwe eri mu erindirira okukwata aba Illuminati no okutereeza ebyenfuna bye’ Ensi yamwe. Bino bye bilina okubaa. Bizankizibwa mubuli gwanga lyona mungeeri ejja okubewunyisa enyo bwogeza ko okumanya obuwanvu bwe bikolwa bino. Tuli wano nate okubagamba nti tujja nga tetuyononye ebikolwa bino naye nga bitukirirwa mu weeki ezigya.\nMwetegekere amawulile eri ensi zona agajja okubatekegeza kyemubadde mu kolera ebanga lino lyona. Kino kyekija okudilira, nenaku zo mwezi, okuzuka kwabo ababadde abeebafu mukiseera kino. Bino bijja kubategezebwa mubuli njuyi zona ne banamawulile, abatandise oku babulila ku ba Illuminati ababadde mumitambo gino. Amazima gatuse eri na abo abagazira, na abo ababadde bagala amazima gano “Okufuluma” kakati balaba tewali buyinza bwona bujja kuyimiriza amazima oku fuluma. Era kino kija okusumulula geeti zona eri okutuka ku kweyanjulizibwa.\nEra, twabadde mu buyinza obwe Ekizungirizi okubeera mumawulire neera kino kibalaga nti tewali majje gakilizibwa bikolobelo munsi yamwe. Waliwo okutya naabo abaatisa eri ebyo kulwanyisa ebya nuclear no okutya nti bijja kozesebwa abazigu, tubagamba nga bwetubadde tubangamba bulikaseera tewali kutya kintu kyo kyona.\nEnsi yamwe Iceland ebadde ekozesebwa nga esoomero lye ebyenfuna ebipya bijja okuba byensi yamwe. Kiba kya magezi nyo kugoberera amatendera gaabwe, kubanga kyekigenda okutukililwa eri ensi zona mu banga tono nyo. Nga bwe tubadenga tubawabula nti enkyuka zino tezigya kutandika munsi eza amanyi munsi, naye zigya kugwa mu matendera gano nga ebikolwa bi gwa mulunyiriri.\nEkiseera kyokubusabusa kituse kunkomerero. Ekiseera ekye esuubi kitandise. Kati, mugenda okutandika okulaaba ebye nkyuka kyuka ebyadala ebijja okubakwatako munkyuka ne mundaba eri buli muntu yena. Bijja kubawo mubwangu nyo bijja kuzunza omutwe. Mubere bulindala entandikwa ye entandikwa. Enkuka zigya kugya, ne ensi ejja kujaguza eri esuubi no okwagala kwamwe. Ali mukwetegeka nenkyuka kyuka ezijja okuganyula buli omu. Waliwo Musisi owamanyi agenda okubaawo, naye nga okwonona no okuffa kutono, nga enkyuka kyuka zigenda mumaaso.\nTulinamwe kya lubeerera, muli baluganda baffe. Tulindirira okubeera namwe no okugabana okwagaala no okwebugangana mukiseera eyomumaso.\nPosted by Maria Luisa de Vasconcellos at 06:15 0 comments\nPosted by Maria Luisa de Vasconcellos at 22:43 0 comments\nPosted by Maria Luisa de Vasconcellos at 06:20 0 comments\nObubabka Obwaniriza okuva e Federation:\nEbilina okutukililwa bili mu kwogelekwako no kutesaganya mu be bitibwa ebya wagulu dala mu buli govumenti za mawanga gona, mumabega genzigi ga bitukizibwako bambega abomu mawanga munsi yona. Ekiseera nga bwe kigenda kitukirira, abadumizi bama wanga bakimanyi tebakyasobola kuyimiriza amayengo gokweyanjulilwa eli ensi eno. Bakimanyi nti bajakuwelera ne enjeng elyokweyanjuliwa oba baja kusalawo okututegeza bo benyini. Engeri gye bagezako okukweka kweka ebituufu byewunyisa naffe fenyini kubanga tubalaba nga balwana olwensonga eno yenyini. Bwe batukiriza ensonga buli omu nga agivaako nga ensonga edamu buto. Tuli bulindala emabega ga bulikimu ekilina okukolebwa nebewekiba nga tekikolebwa bantu baffe.\nAmawulile gaja kubatukako mubwangu nti bana Science bazudde “Ekipya” nga fe kyetumanyi nga Zero Pointa Energy Systems. Kigya kuba mubiwandiko, naye mubutufu kisoboka mubulamu dala dala eno modulo ye ekyuma ekirina amanyi agekikakino galiwo kuva da nyo naye batulimba nti kya kafuluma. Wajakubawo engero ezewunyisa mu bo buyinza ani alina obuyinza ku kyuma kino. “Amawulile” ag’ ekyewunyisa kino gaja kuba gekenjegebwa neera mubwegendelevu nyo mungeri gyekina kyusa embera zabantu mukisera ekyokutweyanjulila nga kituse.\nNabageereka (Queen) owa Bungereza awadeyo ebitundu byo buyinza bwalina ku ba Illuminati eri ekitongole ekilala kyetusobola okubega .\nKino Kitegeza nti mukiseera ekiwanvu, kino ekitongole kija kusanyizibwa wo mukiseera okyokutweyanjulila ngakituse okusumula abantu bona ababade basibidwa Cabal. Eno yali endagano ye “Emirembe” ayasinganwa emyezi, ne emyezi ejobutategelaganwa ku njuyi zona. Tulibagumu dala nti bino ebibadde bizibye ekubo bisanyizibwawo eri kyebatsobola ku yimiriza.\nMulaba nga ebyomubwengula bwe mubade temubilaba nyo ebiseera bino, Naye nga ebyo byemulabye nebituka ne kumawulile bibade byadala katebule. Kino kinaatera okukyuka. Kakano tuli mu kiseera ekyo Kubeyanjulila dala okubalaga enyonyi zafe zemuja oku beera nga muziraba butelevu.\nOluukiko lwe’bitongole bya Federation mukisela si kyemabega kyo kya tudde. Luno lwali lukiiko lunene, si mu miwnendo gyababadeyo naye nemunsonga ezobukulu dala, Yali finali eyo kwetegeka mu bona abaali mu okuyita mu nsonga zino mubuli kimu kitegerekese kunsonga ze ebintu ebinatera okutuka, nga ogaseko eby’obufuzi, eby’embeera, ebe’edini, eby’endowoza, ne eby’omubiri ebinatukilirwa nga tubeyanjulidwa. Olukiiko luno lwaatula ku nyoyi eyomubwengula gagadde, Nene nyo mubyitirivu nti ewumba obwongo bwo mundowoza nga bweyazimbibwa. Newakubade nti ekifo kaylitekyetagisa olukiiko luno okubeerawo, zino ensonga tusoogerako buli sawa mumwoyo nemumu ndowozaganya mungeri eyitibwa “Telepathy” (okwogera na abantu bo manyi anga tokoseseza simu, wade tebalikumpi nawe),\nBwetwegata mulukungana kitegeza nti ensonga zawugulu nyo dala.\nAbamu kubaliyo waliyo na aba antu abayogera nga bava kunsi eno eyamwe nebawayo ensonga zabwe ku bikwatagana kubinatuka wo mu kiseera kino kyetulinze okutukilila, ensonga zabwe twaziteka mugongyebwa elyamanyi Enyo dala.\nNebwakubade mubadde mudirede emabega emyaka mingi, tuli begubufu nyo ne bigenda okubatukago mubulungi emyezi ejija.\nNo’olwekyo namwe mubele mbwebuge mubiseera bino bye’mwalondebwa okubeera mu nengeeri gye muzukuse eri ekituufu.\nEbirowoozo byamwe bijakutonda amayengo agaja okufuuka omulongooti gwobutuufu, obuttufu budde eli mwe mumanyi no obutukirivu dalla.\nPosted by Maria Luisa de Vasconcellos at 03:37 0 comments


Olwaleero lunnaku lwa Leediyo | Dembe FM 90.4\nOlwaleero lunnaku lwa Leediyo\nOmulereetu oba Radio gwemukutu gwempuliziganya era ensimbuko yokumanyisa abantu ekyakutte ekisooka wakati mu namungi wemikutu egiriwo.\nKino kibikuddwa abekitongole kya UNESCO, nga bagamba nti Radio ekyali yamaanyi, kubanga etuuka ku bantu bangi ateera newa nemikisa okumanya ku bintu bingi, okuli okukubaganya ebirowoozo ku democrasiya neddembe lyobuntu.\nBuno bwebubaka obujidde ku lunnaku olwaleero ngensi ekuza olunnaku lwa Radia, olwa World Radio Day olukwatibwa buli nga 13 February okwefumintiriza n’okusiima Radio omukutu gwebyempulizganya nansangwa.\nOmwaka guno, olunnaku luvugidde ku mubala mu nomulanga eri emikutu gya radio okulujaguza ate nokutetaekanga ebyo ebigwanidde eri abantu okuwulira.\nBino byebijaguzo ebyomulundi ogwe 11, ngokusinziira kuba BBC, ebyafaayo biraga nti aba 8MK mu Detroit-Michigan mu America, bebasooka okukola amaulire ku radio nga 31 August, mu mwaka gwa 1920.\nMu mwaka gwa 2011, aba United Nations Educational, Scientific and Cultural Organization (UNESCO) balangirirra olunnaku luno, oluvanyuma ttabameruka wa United Nations General Assembly mu 2012 olunnaku nebarutongoza.


Abakulembeze mu Acholi bagala amazina g’obuwangwa bwabwe gazinibwe mu kuziika Jacob Oulanyah – CBS FM\nOmugenzi Jacob Oulanyah abadde sipiika wa Parliament.\nAbakulembeze mu Acholi baliko obukwakkulizo bwebawadde government, bwebagala butuukirizibwe mu nteekateeka zonna ez’okuwerekera abadde sipiika wa parliament omugenzi Jacob Oulanyah.\nAnthony Akol omubaka wa Kilak North era ssentebe wakabonda k’ababaka ba parliament abava mu Acholi, agambye nti obumu ku bukwakkulizo buno bagala government okukkiriza amazina agobuwangwa bwa Acholi okuzinibwa nga baziika Oulanyah awamu neku kisaawe e Ntebbe ngómulambo gwe gukomezebwawo.\n”Jacob Oulanyah abadde anyumirwa nnyo okuzina n’okuvuga ddigi ennene (pikipiki)” bye bimu ku bintu ebyogeddwa ku Jacob Oulanyah okuva lweyafa.\nOulanyah ng’avuga ‘ddigi’ ye ng’agenda ku parliament kukola mirimu gya ggwanga\nOmubaka Anthony Akol agambye nti basabye government era ekkirize enkiiko za district mu bendobendo lya Acholi, West Nile ne Lango zituule wamu zisiime emirimu Jacob Oulanyah gyakoledde eggwanga n’ekitundu kyobukiiko kkono bweggwanga\nBagala era government evugirire entambula ya bakansala bano okuva mu bitundu ebyo gyebabeera, okutuuka mu kifo ekyawamu ekinaaba kikaanyiziddwako okutuuzibwamu olukiiko lw’okusiima omugenzi.\nOkusinziira ku Anthony Akol obukwakkulizo buno bwonna government yabukkirizza okubutuukiriza.\nMinister w’ensonga z’obwa President Milly Babalanda, yalangiridde nti wakufulumya enteekateeka entongole ey’okuziika Jacob Oulanyah ku lwokubiri olujja.\nOmukulembeze w’eggwanga Yoweri Kaguta Museveni yalonda Milly Babalanda minister we owensonga zobwa president, okukulira akakiiko akagenda okuteekateeka okuziika kwa Oulanyah.\nAkakiiko kano kaliko ba minister, kaliko ababaka ba parliament, kaliko abakulembeze ba Acholi Oulanyah gyava, kaliko abebyokwerinda n’abalala.\nYusuf Kirunda omumyuka w’omwogezi w’amaka gobwa President agambye nti enteekateeka eno enaafulumizibwa minister Babalanda kulwokubiri, yejja n’okutegeeza eggwanga,omulambo lwegunaakomezebwawo kuno, okuva mu kibuga Seattle ekya USA gyegukyali era gyeyafiira.


Bukedde Online - Luno olulyo Mukama yaluweesa ebiri;Maama alina emigogo gy'abalongo esatu, nze etaano ne mwannyinaze 5\nYezu yazzaawo ekitiibwa ky'omukyala\nEyasuulira bba ebintu ebweru awunze nga ba...\nAdded 31st December 2017\nSsaalongo ne Nnaalongo Kamya n’abamu ku baana baabwe nga bakyali bato.\nYIINO famire Mukama gye yaweesa ebiri, anti buli azaala tabuuka balongo ate nga babaddiηηana. Mulimu n’ababazadde emirundi etaano! Okuzaala abalongo tekiri ku baana bawala bokka nti onoogamba balina nnabaana ey’ekisa wabuli n’abalenzi babazadde.\nBano ba famire y’omugenzi Musa Kanaakulya Kisenyi e Matugga Gombe mu muluka mumuyuka A, ggombolola Gombe - Ssaabawaali mu disitulikiti ya Wakiso. Ng’oggyeeko maama eyabazaala emirundi esatu, mu baana mulimu ababazadde emirundi etaano, esatu, ebiri, ogumu ate n’abazzukulu batandise okubazaala gye bafumbiddwa. Haruna Kamya omu ku bazaalibwa mu famire eno nga yazaala abalongo emirundi etaano anyumya: Famire yaffe tuzaala abaana bangi era wano we tuli tutudde ku ttaka lya yiika nga 10 naye zonna twazibuttikira abaana n’abazzukulu.\nNze nnina abaana 18 mu mukyala wange Hadijah Zawedde nga ku bano kuliko abalongo ba mirundi etaano. Ate mwannyinaze Muwajjuma Nakamanya naye yabazaala emirundi etaano. Ate mukulu wange Kalema Wasswa ye yaakabazaala omulundi gumu. Ne maama Nnaalongo Kisenyi Nabyonga yabazaala emirundi esatu.\nMAAMA YAZAALA ABALONGO EMIRUNDI ESATU\nMaama waffe Nnaalongo Kisenyi yazaala abaana 18 nga kuliko emigogo gy’abalongo esatu. Okuzaala abalongo mu kika kyaffe kituwa essanyu naye kati tukiraba ng’ekyabulijjo kuba ewaffe buli muntu tumusuubira okubazaala. Ku balongo ab’emirundi esatu maama be yazaala, omugogo ogusooka baabuuka nga bakulu. n’abaali basigaddewo emigogo ebiri omu yabuuka. Omusaayi guno ogwa bakadde baffe gulabika gwe tuzze tutambuliramu kuba naffe tubazadde. Ate n’abatalina balongo nabo bazadde abaana mu bungi.\nFfe tuli ba mbala kuba nga twatandise okuzaala abalongo obazaalira ddala. Kitaffe yaleka ettaka ddene kyokka olw’okuba tuli bangi lyonna tulyetoolodde, tulizimbyeko. TUTANDIKA OBUFUMBO Twasisinkana ne Hadijah Zawedde mu 1981 e Mwererwe. Ebiseera ebyo nali nkyali muvubuka nga nneekolera gyange. Zawedde yannyanjula mu bakadde be Joseph Nsibambi e Nalusugga –Gayaza era ne bamunkwasa. Mu bufumbo bwaffe Mukama atuweereddemu ezzadde lya baana 18 nga ku bano kuliko abalongo ba mirundi etaano.\nKu kyalo bankazaako lya “Ssaalongo ow’abalongo ab’emirundi etaano.” Twagula ekibanja e Matugga – Gombe ku kyalo kwe nzaalibwa ne nzimbako ennyumba nga mwe nkulizza abaana bange. Ndi mulimi, muzimbi mpozzi n’okwogerera emikolo. TUZAALA ABAANA Twasookera ku balongo nga balenzi kyokka ne babuuka nga ba myaka ebiri. Wasswa ye yasooka okufa. Twamusanga afi iridde mu buliri. Waayita wiiki nga tumuziise ne Kato n’afa. Ebiseera bino byali bya ntalo nga bbomu zaalinga zikuba olutatadde.\nZino zirabika ze zaabakanga ne zibayitamu nga bawere ekyabaviirako okufa. Twaddamu okuzaala nga ku luno twazzaako omwana omu omu, emirundi esatu. Oluvannyuma twazzaako abalongo Safi nah Babirye ne Umaru Kato nga kati bawezezza emyaka 27.\nBabirye mufumbo ate Kato yeekolera mirimu gye era tukola ffembi mu by’okuzimba. Abaana tuzadde tubatabika nga bwe tuva ku abalongo ate tuzzaako omu okutuusa bwe bawedde mu nnabaana. Emigogo gy’abalongo esatu egisembyeyo gy’eddiriηηana, omuggalanda y’atali mulongo”.\nNnaalongo Nakamya yazaala emigogo etaano egy’abalongo.\nNNAALONGO ALAGA BW’ASOBODDE OKULABIRIRA ABAANA BONNA Nnaalongo Zawedde agamba: Abaana bano tubalabirira ng’abaana abalala lwakuba bbo balina omulimu gwamaanyi naddala nga bakyali bato. Ekyannyamba nazaala nkyali muwala muto nga nkyalina amaanyi. Abaana bano okusinga tubadde tubagabirira mmere gye tulima ne balya bulungi ne bahkuta. Tubawa amata obutakonziba gattako okubaliisa emmere erimu ebiriisa ebyenjawulo. Abaana abalongo babeera n’omukisa gwabwe nti abantu babadde babagabira ebintu ebyenjawulo okusobola okukula obulungi.\nNFUNA OKUSOOMOOZEBWA Waliwo ekiseera Ssaalongo lwe yatabuka n’andeka mu nnyumba ng’afunyeeyo omukazi, amakanda n’agasimba ku Kaleerwe. Yandekera abaana bano nga bakyali bato okumala emyezi ena. Ekirungi obuyambi yali abuweereza naye olw’okuba nali manyidde okunnyambako ku baana abamu kyambeerera kiseera kizibu. Nagendanga mu nnimiro ne nfuna kye balya okubabeezaawo. Naye oluvannyuma yadda ne tukuza abaana baffe. Wabula yadde alina abaana abalala abawerako ng’abamu benkana n’abange sikirinaako buzibu kuba musajja Musiraamu ate bano baana baffe era tukolera wamu okulaba nga baba bulungi. Ekirala okusomesa abaana bano sikyangu kuba bonna batuuka ekiseera nga balina okugenda ku ssomero nga bw’oba tolina ssente si kyangu. Wabula tugezaako okubaweerera nga n’abalala waliwo abazirakissa ababayambye.\nENGERI GYE TUBAKUZIZZAAMU Abaana baffe tubakuzizza mu ngeri ya kinnansi n’eddiini nga tetwesiba ku kintu kimu. Olwazaala abaana bano saafuna kutya kwonna kuba nnyazaala yaliwo ne balamu bange abalongo emigogo esatu.\nNga bwe bagamba nti abalongo babeera n’omukisa era beenoonyeza ekyokulya, abaana bano tubakuzizza naye ng’abantu batuwa buwi ebintu naffe ne twongerezaako. Ekirala ekituyambye kwe kuba ng’abamu ku balongo basomera ku bbasale ne kituwewula ku fi izi n’okusobola okuweerera bannaabwe. Wabula mu kukuza abaana baffe yadde twabasiba mu kinnansi naye tetunonooza birala ng’okwambala buli omu ayambala ky’asanze teri ebyo nti kubagulira bifaanagana”.\nABALONGO NABAKOLAKO EMIZIZO Kamya agamba nti, ‘Abalongo abange mbayisa mu ngeri ya kiddugavu nti mbakolera emikolo ne babasiba era nga kye kimpeweezezzaako. Bw’obayisa obulungi bakuwa ekyokulya era bafuna abantu ababawa ebintu nga tomanya gye bavudde. Emigogo gye nsibidde mu kibbo nnina okugibikka mu mbugo ne giggumira. Waliwo lwe nafuna obuzibu, emmese zaaluma engoye zange zonna mu kkeesi gye nali nzikukulidde. Bwe nabuuza ku bantu baηηamba ngule embugo nsabike bulungi ebibbo bino eby’abalongo. Bwe nakikola ebintu byange tebyaddamu kuliibwa. Nange okuva olwo siddangamu kugula ngoye wabula ndabira awo ng’abantu bampadde.\nAMANNYA G’EKIRONGO TWAGAFIISA AWAKA Twagenda okulaba ng’amannya agafaanagana gayitiridde awaka ne tusalawo abaana okuva lw’azaaliddwa awaka okumukazaako erinnya ery’eddiini. Amannya ag’abalongo gaali gatutawaanya era gano bageeyita ku ssomero. Bwe tukuηηaana mu nkiiko z’awaka bayinza okuyita amannya g’abalongo omuli Wasswa, Kato, Babirye, Nakato, Kamya, Kizza, Kityo, Nakityo, Kaggwa, Kitooke Abasawo baali bankomya - Nnaalongo Nakamya\nNNAALONGO Nakamya ow’e Kalagala Kyamutakasa e Nakaseke nga mwannyina wa Kamya anyumya bye yayitamu ng’azadde emigogo etaano: Nze mwana omukulu mu famire y’omugenzi Kisenyi e Matugga.\nEkika kyaffe kizadde ate okuzaala abalongo kirabika musaayi ogututambuliramu. Nange nzadde abaana 18 nga kuliko emigogo gy’abalongo etaano. Nasooka kufumbirwa Kikyusa ewa Kasirye Ssendagire gye nazaala abaana bange abakulu basatu nga kuliko omugogo gw’abalongo wabula ne twawukana. Oluvannyuma nafumbirwa Gabdyeri Muyanja e Nakaseke Kalagala gye nazaala abaana bange abasigadde nga kuliko emiggogo gy’abalongo ena. Nasooka kuzaala mwana omu ne nzizaako abalongo. Nazzaako abalongo oluvannyuma ne nzizaako omu emirindi esatu.\nABASAWO BAAGALA OKUNKOMYA Bwe natuuka ku nzaalo munaana abasawo bansaba okunkomya. Wano baze yababuuza oba be bandabirira n’okujjanjaba abaana baffe balyoke basalewo okunkomya. Olwababuuza bino ne banvaako. Nayongera okuzaala era nga wano nazzaako emigogo gy’abalongo ebiri n’abaana abasembayo era nneekomya nzekka okuzaala.\nMukama yannyamba mu kuzaala kwonna nazaala bulungi saafunako kiso ate nga bwe ntuuka mu ddwaaliro mu ssawa bbiri mba mmalirizza okuzaala. Eno sibandaalayo nga nkomawo awaka nga nneekolera mirimu gyange.\nAte bwe mmala okuzaala oluvannyuma lwa wiiki ssatu nga nzira mu nnimiro kulima mmere yange, era nalimanga nabo nga bali ku mugongo. Omwami wange yali afaayo okulabirira abaana nga kimpa amaanyi okuzaala okutuusa lwe baggwa mu nnabaana. Abasomesezza era abamu ku bano basomesa abatendeke, abalala baasalawo kulima era nga bonna bali bulungi, okuggyako omugogo ogwokusatu baabuuka ate ne ku mugogo ogw’okuna Kato yabuuka.\nABALONGO ABAASOOKA TWABAYISA MU KIGANDA\nAbalongo be nnasooka okuzaala twabayisa mu ngeri ya Kiganda naye abasigadde twabayisa mu ngeri ya Kizungu nga tubatwala mu kkanisa ne babasabira. Okumanya eky’abalongo twakimala, n’abaana bange nabo batandise okuzaala abalongo gye bafumbiddwa. Okusoomooza kwe nsanga be bantu abaddukira ewange nga bansaba mbakolere emikolo gy’abalongo kyokka nga nange sigimanyi. Abalala balowooza nsobola okubawa oluzaalo lw’abalongo ne beerabira nti kino kiva wa Katonda.\n'Bawala bange bankuba ne bannyiga obusajja okukakkana nga bandaaye'\nTrump alaalise okwongera okupiika bannagagga mu Amerika omusolo\nNaawe ndeka nze nnina ensonyi\nOmuyimbi King Saha alwanidde omukazi ne bamufukirira ebikonde amaaso ne gamyuka!\nKing Saha abayise leero e Lugogo abakube emiziki\n'Kawunyemu' bamukubidde emiggo mu bbaala


Bukedde Online - Abatemu bawambwe omukazi e Mpigi ne basaba obukadde 4\nAbatemu bawambwe omukazi e Mpigi ne basaba obukadde 4\nAb'oluganda batemyetemya muganda waabwe lwakubatwalako...\nAbakulira essomero lya Kyamparakata tebalinze...\nABAZIGU bawambye omusawo we Mpigi ng'agenda Kampala n'abasaba abenganda obukadde buna, nti singa zibalema omulambo bagunone mu Lwera.\nJane Arinitwe 35 omusawo wakalwaliro ka St Cleo’s Drug shop e Kayabwe mu gombolola ye Nkozi mu Mpigi yeyawambiddwa ku Sande akawungeezi nga agenda e Kampala okusisinkana bagandabe bagende ku mikolo mu kyalo eMasindi.\nArinitwe yasemba okulabibwako ng'alinya bodaboda eyamutwala ku stage ya Taxi mu kafene e Kayabwe kyokka ekyaddiridde bebatemu okukubira beyalese ewaka nti baweereze mangu ssente obukadde buna (4,000,000/-) bwe balemererwa banone omulambo gwabwe mu Lwera ku lwe Masaka.\nSimu eno basooka kugifuna ku ssaawa nya ezekiro era ku makaya (ku Mande) bakedde kunoonya ssente mu boluganda ne baweereza abatemu obukadde bubiri (2,000,000/) kyokka ne babawa nsalesale wa lwakutaano lwa wiiki eno singa balemererwa okuweza obukadde obuna banone omulambo gwa munnaabwe mu Lwera ekintu ekibatadde mu kutya okw'amaanyi.\nBano nga bakulembeddwamu Juliet Businge baddukidde ku poliisi ye Kayabwe ensangi ne bazibakwasa era mu kiseera kino poliisi eri mu kuyigga batemu bano.\nAb'enganda za Arinitwe abasangiddwa mu maziga bategeezeza nti ssente ezibulayo zikyababuze kyokka nga abatemu ababakubira ssimu bamalirivu nyo okutta Arinitwe kubanga tebaagala nakuteesa era bwogezaako okwogera nabo ebigambi ebingiko nga simu bagigyako.\nOmwogezi wa poliisi mu Katonga Joseph Musana ategeezezza nti batandise okulinya abatemu bano akagere era ssaawa yonna bakukwatibwa kyokka n'alabula abantu okuyamba ku poliisi singa baba bafunye amawulire agakwata ku bazigu bano.\nBawambye abadde y'akakuba embaga ne bamutta omulambo ne bagusuula mu kibira


אגרת פולוס השליח אל האפסיים 6 HHH - Abaefeso 6 LCB\nAbazadde n’abaana baabwe\n16:1 Bak 3:20Abaana, muwulirenga bazadde bammwe mu Mukama waffe, kubanga bwe mukola mutyo, mukola kituufu. 2“Kitaawo ne nnyoko obassangamu ekitiibwa,” eryo lye tteeka erisooka eririmu okusuubiza nti: 36:3 Kuv 20:12Bw’onoobanga obulungi, era n’owangaala ku nsi. 46:4 a Bak 3:21 b Lub 18:19; Ma 6:7Nammwe abazadde, temunyigirizanga baana bammwe, wabula mubakuze nga mubagunjula era nga mubayigiriza ebya Mukama waffe.\nAbaddu ne bakama baabwe\n56:5 a 1Ti 6:1 b Bak 3:22 c Bef 5:22Abaddu, muwulirenga bakama bammwe ab’omu mubiri nga mubatya era nga mubawa ekitiibwa ng’omutima gwammwe mumalirivu, nga bwe mwamalirira mu Kristo. 6Ekyo temukikola lwa kulabibwa, abantu balyoke babasiime, wabula mukolenga ng’abaddu ba Kristo nga mukola n’omutima gwammwe gwonna, nga Katonda bw’ayagala. 76:7 Bak 3:23Muweerezenga n’omutima omulungi ng’abakolera Mukama waffe so si ng’abakolera abantu, 86:8 Bak 3:24nga mumanyi ng’ekirungi kyonna omuntu ky’akola, oba muddu oba wa ddembe, Mukama alimusasula empeera ennungi. 96:9 Yob 31:13, 14Era nammwe bakama b’abaddu, muyisenga bulungi abaddu bammwe nga temubatiisatiisa, nga mumanyi nti Mukama waabwe, ye Mukama wammwe, ali mu ggulu era ye tasosola mu bantu.\nEbyokulwanyisa bya Katonda\n106:10 a 1Ko 16:13 b Bef 1:19Eky’enkomerero, mubenga n’amaanyi mu Mukama waffe ne mu buyinza obw’amaanyi ge. 116:11 Bar 13:12Mwambale ebyokulwanyisa byonna ebya Katonda, mulyoke musobole okwolekera enkwe za Setaani. 126:12 a Bef 1:21 b Bar 8:38 c Bef 1:3Kubanga tetumeggana na mubiri wadde musaayi, wabula tulwanyisa abafuzi, n’ab’obuyinza, n’amaanyi ag’ensi ag’ekizikiza, n’emyoyo emibi egy’omu bifo ebya waggulu. 13Noolwekyo mwambalenga ebyokulwanyisa byonna ebya Katonda, mulyoke musobole okwaŋŋanga omulabe ku lunaku olw’akabi, era bwe mulimala okukola byonna, mulyoke musigale nga muli banywevu. 146:14 a Is 11:5 b Is 59:17Muyimirire nga muli banywevu, ng’amazima lwe lukoba lwammwe lwe mwesibye mu kiwato kyammwe, ate ng’obutuukirivu kye ky’omu kifuba, 156:15 Is 52:7nga mwambadde n’engatto mu bigere byammwe nga mugenda okubuulira Enjiri ey’emirembe. 166:16 1Yk 5:4Era ku ebyo byonna okukkiriza kwammwe kubeerenga engabo eneebasobozesanga okuzikiza obusaale bwonna obw’omuliro obulasibwa omubi. 176:17 a Is 59:17 b Beb 4:12Obulokozi bubafuukire enkuufiira gye mwambadde, n’ekigambo kya Katonda kibabeerere ekitala eky’Omwoyo, 186:18 a Luk 18:1 b Mat 26:41; Baf 1:4nga musabiririranga mu ssaala zonna nga mwegayiririranga mu mwoyo buli kiseera. Mwekuumenga nga mugumiikirizanga, era nga mwegayiririranga abatukuvu, be bantu bonna aba Katonda.\n196:19 a 1Bs 5:25 b Bik 4:29; 2Ko 3:12Era nange munsabirenga bwe nnaabanga njogera mpeebwe eby’okwogera, era mbyogerenga n’obuvumu nga ntegeeza abantu ekyama ky’Enjiri. 20Ndi mubaka wa Njiri ali mu njegere. Munsabire ndyoke ngibuulire abantu n’obuvumu nga bwe kinsaanira.\n216:21 Bik 20:4Tukiko, owooluganda omwagalwa era omuweereza omwesigwa mu Mukama waffe, alibategeeza byonna mulyoke mutegeere ebinfaako ne bye nkola. 226:22 Bak 4:7-9Mmutumye gye muli, mulyoke mumanye nga bwe tuli era abagumye emitima gyammwe.\n236:23 Bag 6:16; 1Pe 5:14Emirembe n’okwagala awamu n’okukkiriza ebiva eri Katonda Kitaffe ne Mukama waffe Yesu Kristo, bibeerenga n’abooluganda.\n24Ekisa kya Katonda kibeerenga n’abo bonna abaagala Mukama waffe Yesu Kristo n’okwagala okutaggwaawo.\nLCB : Abaefeso 6


Bukedde Online - Kkooti eggumizza envumbo ku musango gw'obuyigirize bwa Kato Lubwama\nKkooti eggumizza envumbo ku musango gw'obuyigirize bwa Kato Lubwama\nNkooye akakodyo akamu\nAba Nigeria 13 bayooleddwa nga tebalina biwandiiko...\nKKOOTI ejulirwamu eyongedde okussa envumbo ku musango gy’obuyigirize bw'omubaka wa Lubaga South mu Palamenti, Kato Lubwama n'eragira nti tewaba kkooti yonna etuula okuwulira omusango gwonna okukwata ku buyigirize bwe.\nOmubaka Kato Lubwama ku kkono n'omuyambi we ku kkooti. Ekif: ALICE NAMUTEBI\nLeero Kato Lubwama n’omuvubuka Habib Buwembo, awakanya obuyigirize bwe bakedde mu kkooti omulamuzi Cheborion Barishaki gy'asinzidde n'ayongera okukuggumizza envumbo gye yayisa omwezi oguwedde ku musango guno.\nKibadde kisuubirwa nti omulamuzi Steven Kavuma agenda kuwa ensala ye oba omusango gwa Kato aguvaamu nga bwe yasabibwa Buwembo, kyokka bw'etudde, omulamuzi Barishako n'ayisa envumbo empya.\nEnvumbo eno etageeza nti okutuusa nga kkooti ejulirwamu emaze okutuula n'ewulira okwemulugunya kwa Kato mw'awakanyiza omulamuzi wa kkooti Enkulu, Margret Oguli okukkiriza Buwembo okumuggulako omusango ng'ennaku mw'eyalina okukikolera zaggwaako, tewali kkooti ndala yonna ekkirizibwa kuwulira musango gwa Kato.


Bukedde Online - Muka Paasita e Masajja bamuwambye ne basaba obukadde 50 ku mmeeza\nPoliisi yeezoobye n'aba takisi ng'ebasengu...\nABAZIGU abatannamanyika bawambye muka pasita ne basaba obukadde 50 okumuta. Omukyala gwe bawambye ye Mariam Nkusuubira muka paasita Shadrack Nkusuubira owa Noah Holliness Church esangibwa e Masajja mu ggombolola ya Makindye Ssaabagabo.\nMariam Nkusuubira muka paasita Shadrack Nkusuubira\nMariam yawambiddwa ku Lwokusatu mu biseera eby’olweggulo. Muwala wa Nkusuubira, Evelyn Nkusuubira yategeezezza nti nnyina yavudde awaka ku ssaawa 8:00 ez’olweggulo n’obukadde bw’ensimbi 20 okugula ettaka mu bitundu by’e Nsangi nti kyokka bw’ataalisiimye, n’agenda alambule ettaka eddala ku lw’e Ntebe.\nEvelyn agamba nti waayiseewo ekiseera kitono omusajja n’akuba essimu ng’akozesa eya nnyina yennyini ng’amulagira baweereze ensimbi obukadde 50 mu bwangu nti bwe batakikola, gwe baawambye bajja kumutta.\nOmwana yasoose n’abiyita ebya kusaaga omusajja n’addamu n’akuba nga mukambwe olw’okutya n’akubira kitaawe n’amutegeeza ebyabadde biguddewo.\nOmuzigu yakozesezza ssimu ya muka paasita nnamba 0706410153.\nOluvannyuma baakizudde nti essimu agikuba asinziira mu bitundu by’e Kawuku ku lw’e Ntebe era baayanguye ne bagenda ku poliisi y’e Kikajjo- Namasuba ne baggulawo omusango gw’okuwamba omuntu.\nKyokka baabadde bakyali ku poliisi abazigu ne baddamu ne bakuba nga bababuuza lwaki babiyingizzaamu poliisi ate ng’ensimbi ze basaba bazirina?\nBeetondedde omuzigu era n’abategeeza nti basaana okukimanya nti mugezi nnyo okusinga poliisi gye bakolagana nayo ng’ekisinga kwe kumuwa ssente mu bwangu ze yabadde abasalidde bwe baba baagala omuntu waabwe okuddamu okumulaba nga mulamu.\nKu Lwokuna ekiro abazigu bazzeemu ne bakuba ng’abasaba 500,000/- ez’okuliisa omuntu waabwe nti kino bwe batakikola mu ddaakika 30 tebaddamu okunoonya ssente wabula balinde mulambo gwa muntu waabwe ekyayongedde abooluganda okweraliikirira.\nAkulira poliisi y’e Namasuba -Kikajjo, Isaac Tenywa yategeezezza nti bakola butaweera okulaba nga Mariam Nkusuubira eyawambiddwa. bakwata abantu bano.\nNoah Holliness Church


Ow'ekitiibwa omulamuzi bankwata batya ng'embuzi nga nkoledde Gavumenti emyaka 22, Rukutana alajanye - Watchdog Uganda\nMinisita Omubeezi owe nsonga za bakozi Mwesigwa Rukutana\nMINISITA w’ensonga z’abakozi Mwesigwa Rukutana kata amaziga gamuyitemu nga ali mu maaso g’akulira abalamuzi mu Disitulikiti ye Ntungamo bwe yabadde amutottolera engeri gye yakwatibwamu abakuuma ddembe mu biseera by’okulonda.\nKigambibwa nti Minisita Rukutana nga 5/ 09/ 2020 yasikayo emmundu naakuba amasasi mu bbiina lya bantu elyali likungaanye nga liwaga oluvanyuma lw’okufuna amawulire nti yali awanguddwa, ekigambibwa nti baali bagezaako okumulemesa okugenda awagattirwa obululu.\nMu kanyolagano omuntu waliwo abantu abaafuna ebisago bya masasi, era ne kitekebwa ku Rukutana nti ye yali amukubye amasasi kye yegaanye mu maaso g’omulamuzi eggulo.\nRukutana oluvanyuma yakwatibwa era naatwalibwa ku poliisi eyali esoose okumuta kyokka naddamu nakwatibwa ku bigambwa nti byali biragiro bya mukulu Pulezidenti.\nYatwalibwa mu kooti era naasindikibwa mu kkomera wabula oluvanyuma yateebwa ku kakalu kaayo nadda awaka, nga ennaku zino abadde agenda mu maaso n’okuwoza nga ava bweru.\nOmusango gwe gwawedde okuwulirwa era kati balinda kubawa lunaku gusalibwe.\nWakati mu kkooti Rukutana yenyamidde olwa kye yayise abakuuma ddembe okumumalamu ekitiibwa nga bamukwata, kye yagambye nti tekyali kilungi ku muntu amaze ebbanga nga akolera Gavumenti mu bifo eby’obuvunanyizibwa.\n“Abaana abalenzi abo bankwata bubi nnyo, nga balinga abakwata embuzi? nedda nedda owekitiibwa omulamuzi ndi musajja wa buvunanyizibwa akoledde Gavumenti eno emyaka 22 nga ndi mu bifo eby’obuvunanyizibwa ekintu ekyo kyannuma nnyo nnyabo” Rukutana bwe yagambye.\nYanyonyodde nti waliwo akabinja ka Bamafiya buli kulonda akajja mu bitundu byakiikirira ebye Rushenyi ne katabangula okulonda, nagamba nti guno ssi gwe mulundi ogusoose nga akabinja ako kava e Kampala ne kamutawanya.\nYasabye Omulamuzi addizibwe emmundu ze zonna ezamuggibwako, ze yagambye nti zonna yazifuna mu makubo matuufu.\nRev. Peter Rubambira nga ono ye mujulizi yekka Minisita Rukutana gwe yaleese mu kkooti yategezezza nti bwe baatuuka mu kitundu awaali akavuyo, abantu ne baagala okwokya emmotoka omwali mutabani wa Rukutana nga ekyo kye kyamujja mu mbeera nasikayo emundu okubagumburura, naye eky’okukuba abantu amasasi teyakirabako.\nOno avunanibwa emisango okuli okugezaako okutta abantu, Okubalumya, okwonoona ebintu n’okutiisatiisa okutuusa obulaba ku bantu.\nTags: Mwesigwa RukutanaNtungamoRushenyiRushenyi County


Ekya Ssegirinya ne Ssewanyana kiggwa nkya, basigadde ku ssaalaEkya Ssegirinya ne Ssewanyana kiggwa nkya, basigadde ku ssaala\nUGANDA! Ekya Ssegirinya ne Ssewanyana kiggwa nkya, basigadde ku ssaala za Mutonzi okuyamba\nKkooti enkulu e Masaka, etegese olunnaku olw’enkya ku Lwokuna, okuwuliriza okusaba kwa bannakibiina ki NUP Muhammad Ssegirinya, omubaka we Kawempe North ssaako ne Allan Ssewanyana owe Makindye West.\nBano nga bali ku misango omuli egy’obutemu, okulya mu nsi olukwe, okuwagira ebikolwa eby’ekitujju ssaako n’okugezaako okutta abantu mu kitta bantu ekyali e Masaka wakati w’omwezi Ogwomusanvu n’Ogwomunaana, 2021, ekyaleke abasukka 20 nga battiddwa, bakulungudde ebbanga erisukka mwezi omulamba nga bali ku limanda mu kkomera e Kigo.\nWabula oluvanyuma lw’okuddamu ne bakwattibwa omwezi oguwedde ku misango gy’obutemu amangu ddala nga bayimbuddwa, baddamu okuddukira mu kkooti enkulu e Masaka, okusaba okuddamu okweyimirirwa.\nKati no, omulamuzi omukulu Dr Flavian Zeija, alonze omulamuzi Tweyanze Lawrence okuwuliriza okusaba kwa Ssegirinya ne Ssewanyana okweyimirirwa ku misango egibavunaanibwa.\nEzimu ku nsonga lwaki balemeddeko okusaba okweyimirirwa, mwe muli okukiikirira abalonzi baabwe, bonna balwadde nga betaaga okufuna obujanjabi obusinga kwobo obuli mu kkomera, emisango gikyanoonyerezebwako ssaako n’ensonga endala.\nBannamateeka baabwe nga bakulembeddwamu Omuloodi wa Kampala Ssalongo Erias Lukwago, omubaka omukyala owa Kampala Shamim Malende, bagamba nti ssentebe w’ekibiina ki National Resistance Movement (NRM) era omukulembeze w’eggwanga lino Yoweri Kaguta Museveni, okuwakanya eky’okuyimbula abakwattiddwa ku misango gya nnagomola omuli obutemu, obutujju, y’emu ku nsonga lwaki, abalamuzi Victoria Nakintu ne Tweyanze, baludde nga bewala okuwuliriza okusaba kw’abantu baabwe.\nMuseveni agamba nti wadde abakwate abalina eddembe lyabwe, naye n’omuntu attiddwa aba attiddwa nga tasobola kuvaayo kwewozaako n’okuddamu okufuna eddembe lye.\nAgamba nti, bagenda kweyambisa enkola y’amateeka nga bayita mu Palamenti, okukola enoongosereza mu mateeka.\nKu misango gya naggomola, Ssegirinya ne Ssewanyana abali ku misango gye gimu n’abantu abalala abasukka mu 10 omuli Christopher Sserwadda, 23 omutuuze we Nyendo-Mukungwe, Mike Sserwadda ne Jude Muwonge nga batuuze ku kyalo Setaala.\nEbirala ebifa mu ggwanga – https://www.youtube.com/watch?v=RPY77uacDxY


Bukedde Online - Essomero lya Jireh Rainbow e Kiwanga liggaddwa badayirekita baalyo ne bakwatibwa\nOmugagga w'omukampala awunze; Atutte abaana...\nKansala atuula ku kanso ya Lubaga afudde...\nAbaana nga bava ku ssomero oluvannyuma lw'okuggalwa\nPOLIISI y’e Mukono ekutte badayirekita b’essomero lya Jireh Rainbow erisangibwa ku kyalo Kiwanga mu divizoni y’e Goma mu munisipaali y’e Mukono ng’entabwe eva ku bano okutabuka ne batandika okusojjagana ekyaviiriddeko n’essomero okuggalwa.\nOmu ku baddayirekita nnanyini bizimbe Pr. Joy Asiko alumiriza dayirekita munne Dr. Alvin K. Watson ng’ono ye nnanyini nteekateeka ya Laquinta egambibwa okusolooza ku bazadde ensimbi okuva mu bitundu by’eggwanga eby’enjawulo ng’abasuubiza okubasomeseza abaana baabwe nti yamusuulira abaana 300 okuli abato ennyo okuli n’abali wansi w’emyaka 5 kyokka n’amubulako okumala wiiki bbiri nga taleseewo kyakulya wadde obujjanjabi. Kigambibwa nti abazadde babadde baggyibwako ensimbi wakati w’emitwalo 25 ne 30.\nYe Watson azzenga akwatibwa ku misango egy’enjawulo egy’ekuusa ku kujja ensimbi ku bazadde ng’abasuubizza okubasomeseza abaana. Ono era yakyusa n’amannya nga gye buvuddeko yali ayitibwa Ssemugabi.\nKu Lwomukaaga abazadde baasiibye ku ssomero nga basobeddwa oluvannyuma lw’okuweerezebwa obubaka obubayita banoneyo abaana ku masimu gaabwe nga kiva ku kuba nti essomero lino lyaggaddwawo ab’obuyinza.\nOkuggala essomero lino kyaddiridde Asiko okugenda mu b’obuyinza ne yeekubira enduulu ng’avunaana Watson okugaana okuteeka mu nkola bye bakkanyaako ng’ebbanga lyonna okuva okusoma lwe kwatandika abaddenga amuyita agende ku ssomero babeeko bye bakkanyaako nga takkiriza.\nOluvannyuma lw’okufuna obutakkaanya ne bazadde b’abaana ne bayitibwa babatwale ku ssaawa 3 ez’okumakya, essomero teryafumbye mmere ng’abayizi naddala abato nga bazadde baabwe tebazze baalabiddwako nga bakaaba olw’enjala eyabalumye olunaku lwonna.\nAb’eby’okwerinda okuviira ddala ku kyalo ne poliisi baayingidde mu nsonga eno okulaba bwe bakkakkanya embeera.\nSsentebe w’ekyalo, Musa Kabega Talutambudde yatuuzizza abazadde n’abasomera ebbaluwa bbiri ezaawandiikibwa ekitongole ekirambuzi ky’amasomero ekya munisipaali y’e Mukono nga kiggala essomero lino nga lyasooka kuggalwa mu mwaka gwa 2014 ssaako omulundi ogwasembyeyo ogwa luno nga Asiko yeekubidde enduulu gye bali.\nKabega yabadde akyakubiriza olukiiko ne zireeta Watson olwo abazadde abaabadde bawotiokeredde ne baddamu amaanyi n’essuubi.\nWatson yalumirizza Asiko okumuggyako ssente obukadde obusoba mu 25 nga bakkaanyizza abayizi basomere mu ssomero lino mbu era lyali mu mbeera mbi nnyo naye n’aliddaabiriza okuli n’okuzimbako ekizimbe ekipya kyokka nga kati yasazeewo okumwefuulira. Yatiisizza okumukuba mu mbuga amuliyirire olwo ekimuwaga kimugweko.\nAb’eby’enjigiriza mu kuggala essomero lino baategeeza nga bwe litalina lukusa luddukanya kisulo kisuza bayizi basoba mu 300 ng’ate n’ebisulo mwe basula tebiri ku mutindo ng’abaana abato ennyo babasuza ku butanda obw’obusatu ekitakkirizibwa ate nga n’ebizimbe ebirimu ebisulo tebiri ku mutindo.\nWatson yasinzidde wano n’alagira abazadde okugenda mu bisulo abaana gye babadde basula ng’era abadde abaleetedde bbaasi za pioneer okubatwala ku ssomero eddala e Seeta.\nBano balabiddwako nga batoba okujjayo ebintu by’abaana baabwe mu bisulo nga n’abamu babyetikka ku mitwe.\nWabula ate wakati mu kujjayo ebintu mu kanyigo ak’amaanyi, DPC w’e Mukono Rogers Sseguya n’ab’eby’okwerinda abalala okuva e Mukono baatuuse ne basazaamu eky’abazadde okutwala abaana olwo ate embeera n’eva mu nteeko ng’abazadde bagamba balina okutwala abaana baabwe. Bano bakira batuula bufoofofo nga gye byaggweredde nga baddayirekita ababiri Asiko ne Watson bakwatiddwa ne bateekebwa ku kabangali ya poliisi.\nDPC Sseguya yagambye nga bw’agenda okubavunaana olw’okuba baaabadde bagaanye okutegeeza poliisi ekituufu ku nsonga ezituuse okutabula abazadde ne kiteeka n’obulamu bw’abaana mu matigga.\nWabula oluvannyuma lw’akabanga ng’abazadde bagaanye okukkakkana, DPC bano yasoose n’abata ne bakwasanya eky’okukwasa abazadde abaana baabwe n’alabula nti ssinga mu mbeera eno wanabaawo omwana an’abulira mu kavuyo ako, ajja kuba avunaana abaddukanya essomero.\nAbayizi battunse mu mizannyo